hotchpotch/miracl-hf-unified huggingface dataset:
ถนนนครไชยศรี
ถนนนครไชยศรี () เป็นถนนสายหนึ่งในกรุงเทพมหานคร มีความยาวประมาณ 2.7 กิโลเมตร เริ่มต้นจากถนนพระรามที่ 6 (ทางแยกโรงกรองน้ำ) ในพื้นที่แขวงพญาไท เขตพญาไท ไปทางทิศตะวันตก ผ่านถนนกำแพงเพชร 5 ถนนเทอดดำริและถนนสวรรคโลก (ทางแยกสามเสน) ผ่านทางรถไฟสายเหนือเข้าพื้นที่แขวงถนนนครไชยศรี เขตดุสิต ผ่านถนนพระรามที่ 5 (ทางแยกราชวัตร) ถนนพิชัย (ทางแยกพิชัย) ถนนนครราชสีมาและถนนร่วมจิตต์ (ทางแยกร่วมจิตต์) และถนนสามเสน (ทางแยกศรีย่าน) สิ้นสุดที่แม่น้ำเจ้าพระยาบริเวณท่าเรือพายัพ
ถนนนครไชยศรีเดิมมีชื่อว่า ถนนราชวัตร เป็นถนนที่พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้สร้างขึ้นเป็นถนนในโครงการถนนอำเภอดุสิต ซึ่งทรงริเริ่มขื้นพร้อม ๆ กับการสร้างพระราชวังสวนดุสิต ในปี พ.ศ. 2441 เพราะที่ตั้งพระราชวังสวนดุสิตได้กีดกั้นทางเดินของประชาชนที่อาศัยอยู่บริเวณนั้น พระองค์จึงโปรดเกล้าฯ ให้ตัดถนนราชวัตรขึ้นเป็นถนนรอบบริเวณพระราชวังสวนดุสิต เพื่อให้ประชาชนเดินทางได้สะดวกและเพื่ออำนวยความสะดวกในการเดินทางระหว่างชานเมืองทางด้านเหนือกับภายในกรุงเทพฯ ระหว่างบริเวณนั้นกับสถานีรถไฟสามเสน และระหว่างบริเวณนั้นไปยังแม่น้ำเจ้าพระยา
ต่อมาในวันที่ 16 กุมภาพันธ์ พ.ศ. 2462 พระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ ให้เปลื่ยนชื่อถนนราชวัตรช่วงแต่แต่แม่น้ำเจ้าพระยาถึงถนนประทัดทอง (ถนนพระรามที่ 6) เป็น ถนนนครไชยศรี
สาธารณรัฐสเปนที่ 2
สาธารณรัฐสเปนที่ 2 () เป็นยุคของสาธารณรัฐฝ่ายซ้ายของสเปน ตั้งแต่ปี 1931 ถึง 1939 ก่อนจะถูกฝ่ายชาตินิยมภายใต้การนำของนายพล ฟรันซิสโก ฟรังโกโค่นอำนาจลงในช่วงสงครามกลางเมืองสเปน
หลังสงคราม รัฐบาลของสาธารณรัฐสเปนที่ 2 ได้จัดตั้งรัฐบาลพลัดถิ่น โดยมีที่ตั้งที่สถานทูตในเม็กซิโกซิตี จนถึงปี 1976 หลังมีการพื้นฟูประชาธิปไตยในสเปน รัฐบาลของสาธารณรัฐสเปนจึงถูกยุบลงในปีต่อมา
กระทรวงยุติธรรมสหรัฐ
กระทรวงยุติธรรมสหรัฐ () เป็นกระทรวงบริหารกลางในรัฐบาลของสหรัฐอเมริกา รับผิดชอบการบังคับใช้กฎหมาย และการบริหารงานยุติธรรมในสหรัฐ เหมือนกับกระทรวงยุติธรรมหรือกระทรวงมหาดไทยในประเทศอื่น
กระทรวงยุติธรรมสหรัฐบังคับบัญชาหน่วยงานผู้บังคับใช้กฎหมายส่วนกลาง ซึ่งรวมถึงสำนักงานสอบสวนกลาง (Federal Bureau of Investigation: FBI) และสำนักงานป้องกันและปราบปรามยาเสพติด (Drug Enforcement Administration: DEA) กระทรวงรับผิดชอบสืบสวนกรณีฉ้อโกงทางการเงิน จัดการแทนสหรัฐในอรรถคดีต่าง ๆ เช่น ในศาลสูงสุด และดำเนินระบบเรือนจำกลาง กระทรวงยังรับผิดชอบทบทวนการบังคับใช้กฎหมายระดับท้องถิ่นตามรัฐบัญญัติการบังคับใช้กฎหมายและควบคุมอาชญากรรมรุนแรง ค.ศ. 1994 (Violent Crime Control and Law Enforcement Act of 1994)
หัวหน้าของกระทรวง คือ อัยการสูงสุด (Attorney General) ซึ่งประธานาธิบดีเสนอชื่อให้วุฒิสภารับรองเป็นสมาชิกคณะรัฐมนตรี ผู้ดำรงตำแหน่งคนปัจจุบัน คือ เจฟฟ์ เซสชันส์
คณะมนตรีไตรภาคี
คณะกรรมาธิการ 3 ฝ่าย ไทรเลทีรัลคอมมิสชั่น () เป็นองค์กรภาคเอกชน ที่ก่อตั้งขึ้นเมื่อเดือน กรกฎาคม ค.ศ. 1973 โดย เดวิด ร็อกกีเฟลเลอร์ (David Rockefeller) อันประกอบด้วยผู้แทนจากประเทศต่างๆในทวีปอเมริกา ยุโรป และ เอเชียแปซิฟิค (ญี่ปุ่น ในฐานะตัวแทนภาคพื้นเอเชียแปซิฟิค) โดยมีจุดประสงค์ให้ความร่วมมือกันทางด้านการเงินและอุตสาหกรรม
สมาชิกของคณะกรรมาธิการ 3 ฝ่ายล้วนแต่คัดเลือกมาจากบุคคลที่มีตำแหน่งสูงในบริษัทเอกชนหรือมีตำแหน่งทางการเมือง อันประกอบด้วยสมาชิก 107 คนจากทวีปอเมริกา 150 คนจากทวีปยุโรป และ 75 คนจากญี่ปุ่น ต่อมาในปี ค.ศ. 2000 ได้มีการขยายจากประเทศญี่ปุ่นเป็นประเทศในทวีปเอเชียและเขตมหาสมุทรแปซิฟิก ทำให้กลุ่มเอเซียตะวันออกไกล (เกาหลีใต้ จีน ไต้หวัน) โซนโอเซียเนีย (ออสเตรเลีย นิวซีแลนด์) และ ประเทศกลุ่มอาเซียน ถูกรวมเข้าไปด้วย
แอนสท์-โรเบิร์ต กราวิทซ์
แอนสท์-โรเบิร์ต กราวิทซ์ (; 8 มิถุนายน 1899 - 24 เมษายน 1945) เป็นแพทย์ชาวเยอรมัน (และเป็นเจ้าหน้าที่เอสเอสในหน่วย Reichsarzt "Arzt" แปลความหมายว่า "แพทย์") ในเยอรมนีในช่วงสงครามโลกครั้งที่สอง เขาเกิดในชาล็อตเทนเบิร์ก และเสียชีวิตในพอสดัม-บาเบลเบิร์ก (Potsdam-Babelsberg)
แอนสท์-โรเบิร์ต กราวิทซ์ เป็นแพทย์และตำรวจในหน่วยเอสเอส เขาเป็นผู้ได้รับการสนับสนุนจากพรรคนาซีในการพยายามกำจัดกลุ่มคนรักร่วมเพศและวิจัยหาทางรักษาคนที่มีพฤติกรรมรักร่วมเพศ. เขาเป็นผู้ดูแลในการทดลองด้วย"ความกระตือรือร้น"ในค่ายกักกันนักโทษ.
ในช่วงท้ายของสงครามโลกครั้งที่สองในยุโรป กราวิทซ์ได้เป็นแพทย์ของอดอล์ฟ ฮิตเลอร์ในฟือเรอร์บุงเคอร์ เมื่อเขาได้ยินว่าเจ้าหน้าที่คนอื่นๆกำลังจะออกจากเบอร์ลินเพื่อหลบหนีจากกองทัพแดงแห่งสหภาพโซเวียตที่กำลังจะบุกเข้ามาในกรุงเบอร์ลิน. กราวิทซ์ได้ขอเข้าพบกับฮิตเลอร์เพื่อขออนุญาตให้ออกจากรุงเบอร์ลินแต่คำขอนั้นกลับถูกปฏิเสธ.
เมื่อกองทัพแดงแห่งสหภาพโซเวียตได้บุกเข้าสู่เบอร์ลิน กราวิทซ์ได้ตัดสินใจฆ่าตัวตายพร้อมกับครอบครัวด้วยระเบิดที่บ้านของเขาในบาเบลเบิร์ก ในกรณีได้ถูกปรากฏในภาพยนตร์ในปี 2004 ที่ชื่อ ปิดตำนานบุรุษล้างโลก Der Untergang ("Downfall") ซึ่งกราวิทซ์ได้รับบทแสดงโดยคริสเตียน โฮนิง (Christian Hoening)
รายชื่ออำเภอในประเทศไทยเรียงตามพื้นที่
รายชื่ออำเภอในประเทศไทยเรียงตามพื้นที่
ลุดวิก ชตูร์มเฟกเกอร์
ลุดวิก ชตูร์มเฟกเกอร์(, 11 กรกฎาคม 1910 - c. 2 พฤษภาคม 1945) เป็นแพทย์ชาวเยอรมันที่ทำหน้าที่ในหน่วยเอสเอสของนาซีเยอรมนีในช่วงสงครามโลกครั้งที่สอง เขาเป็นศัลย์แพทย์ส่วนตัวของอดอล์ฟ ฮิตเลอร์ในปี 1944.ลุดวิก สตูร์มเฟเกอร์เป็นบุคคลที่อยู่ในฟือเรอร์บุงเคอร์ในกรุงเบอร์ลินในช่วงปลายเดือนเมษายน ในปี 1945
โยเวรี มูเซเวนี
โยเวรี มูเซเวนี (, เกิด 15 กันยายน c. 1944) เป็นนักการเมืองชาวยูกันดาและประธานาธิบดีแห่งยูกันดาตั้งแต่ 29 มกราคม 1986
มูเซเวนีมีส่วนร่วมในการก่อกบฎโค่นล้มอดีตผู้นำยูกันดา อีดี้ อามิน (1971–79) และ มิลตัน โอโบเต้ (1980–85) มูเซเวนีได้นำเสถียรภาพและการเติบโตทางเศรษฐกิจมายังประเทศที่เคยเผชิญกับการก่อกบฏและสงครามกลางเมืองมาหลายทศวรรษ (ยกเว้นแต่ทางเหนือของยูกันดา) ภายใต้การปกครองของเขา ยูกันดาเป็นหนึ่งในประเทศที่จัดการกับโรคเอดส์อย่างมีประสิทธิภาพที่สุดในแอฟริกา
ในกลางถึงปลายทศวรรษ 1990s มูเซเวนีได้รับการยกย่องจากตะวันตกในฐานะที่เป็นผู้นำแอฟริการุ่นใหม่ อย่างไรก็ตามการปกครองของเขาถูกทำให้เสื่อมเสียจากการที่ยูกันดาได้เข้าร่วมในสงครามคองโกครั้งที่สองและความขัดแย้งอื่นๆใน Great Lakes region การก่อกบฏทางเหนือโดย Lord's Resistance Army ก่อให้เกิดวิกฤตการณ์ด้านมนุษยธรรมที่รุนแรงอย่างต่อเนื่อง การปราบปรามฝ่ายค้านทางการเมืองและการทำประชามติและการเปลี่ยนรัฐธรรมนูญในปี 2005 ขยายวาระประธานาธิบดีออกไปทำให้เกิดความกังวลจากนักวิจารณ์ในประเทศและนอกประเทศ
ปฏิบัติการสิงโตทะเล
ปฏิบัติการสิงโตทะเล (), ()เป็นชื่อรหัสของนาซีเยอรมนีสำหรับการบุกสหราชอาณาจักรในระหว่างยุทธการที่บริเตนในสงครามโลกครั้งที่สอง.หลังจากฝรั่งเศสถูกยึดครอง,นาซีได้คาดการณ์ว่าอังกฤษต้องการแสวงหาข้อตกลงสันติภาพ,และการรุกรานได้รับการพิจารณาว่าเป็นทางเลือกสุดท้ายเท่านั้น ถ้ามีทางเลือกอื่นๆได้ล้มเหลวทั้งหมด.เท่าที่สุด,ปฏิบัติการในครั้งนี้จะต้องมีทั้งกองทัพอากาศและกองทัพเรือที่เหนือกว่าในการก้าวข้ามช่องแคบอังกฤษและลงจอดยกพลขึ้นบก.ทั้งที่เยอรมันเคยประสบความสำเร็จในช่วงแรกสงคราม.เรือบรรทุกจำนวนมากไม่เหมาะแก่การรวมพล.แต่ปฏิบัติการสิงโตทะเลถูกเลื่อนออกไปอย่างไม่มีกำหนด เมื่อวันที่ 17 กันยายน 1940 และไม่เคยปฏิบัติการ.โอเบอร์คอมมันโด แดร์ เวร์มัคท์หรือกองบัญชาการทหารสูงสุดของกองทัพมีความเชื่อมั่นน้อยของความเป็นไปได้ของแผนการและนักประวัติศาสตร์ส่วนใหญ่ได้เห็นว่ามีความเป็นไปได้เล็กๆน้อยๆของความสำเร็จ
พอล คากาเม
พอล คากาเม (; เกิด 23 ตุลาคม 1957) เป็นประธานาธิบดีแห่งรวันดาคนที่ 6 และคนปัจจุบัน เข้ารับตำแหน่งในปี 2000 หลังจากที่ประธานาธิบดี Pasteur Bizimungu ลาออก คากาเมนำกองกำลังกบฏหยุดการฆ่าล้างเผ่าพันธุ์ในรวันดาในปี 1994 เขาถูกมองว่าเป็นผู้นำที่แท้จริงของรวันดาในขณะที่เขาเป็นรองประธานาธิบดีและรัฐมนตรีว่าการกระทรวงกลาโหม ตั้งแต่ปี 1994 ถึงปี 2000
มาเก๊าในเอเชียนเกมส์ฤดูหนาว 2017
มาเก๊า เข้าร่วมแข่งขันกีฬาเอเชียนเกมส์ฤดูหนาว ครั้งที่ 8 ค.ศ. 2017 (พ.ศ. 2560) ณ ซัปโปะโระ และ โอะบิฮิโระ ประเทศญี่ปุ่น ระหว่างวันที่ 19 กุมภาพันธ์ – 21 กุมภาพันธ์ พ.ศ. 2560
นักกีฬาฮอกกี้น้ำแข็งของมาเก๊ามีคุณสมบัติเข้าแข่งขันรายการกีฬาฮอกกี้น้ำแข็งประเภททีมชาย ระดับดิวิชั่น 2
วอลเลย์บอลชายบุนเดสลีกา
วอลเลย์บอลชายบุนเดสลีกา () เป็นการแข่งขันวอลเลย์บอลลีกสูงสุดของประเทศเยอรมนี และเป็นการแข่งขันวอลเลย์บอลระดับอาชีพสำหรับสโมสรวอลเลย์บอลในประเทศเยอรมนี ก่อตั้งในปี ค.ศ. 1974
โครงสร้างลีกแบ่งออกเป็น 3 ระดับนับตั้งแต่ในปี ค.ศ. 1991 หลังจากการรวมประเทศเยอรมนี
อะลี คอเมเนอี
อะลี คอเมเนอี (Ali Khamenei, ; เกิด 19 เมษายน 1939) เป็นผู้นำสูงสุดอิหร่านคนที่ 2 และคนปัจจุบัน หลังจากรูฮุลลอฮ์ โคมัยนี ซึ่งเป็นผู้นำการปฏิวัติอิหร่านได้เสียชีวิตลง อะลี คอเมเนอี ถูกเลือกให้เป็นผู้นำสูงสุดคนใหม่โดยสภาผู้ชำนาญการในวันที่ 4 มิถุนายน 1989 เมื่ออายุ 50 ปี คอเมเนอียังเคยดำรงตำแหน่งประธานาธิบดีแห่งอิหร่านระหว่างปี 1981 ถึงปี 1989 ในปี 2012, 2013 และ 2014 "ฟอบส์" จัดให้เขาเป็น"บุคคลที่ทรงอิทธิพลที่สุดในโลก" อันดับที่ 21, 23 และ 19 ตามลำดับ
ปอล บียา
ปอล บียา (; เกิด , 13 กุมภาพันธ์ ค.ศ. 1933) เป็นนักการเมืองชาวแคเมอรูนและประธานาธิบดีแห่งแคเมอรูนตั้งแต่วันที่ 6 พฤศจิกายน ค.ศ. 1982 เขายังเคยเป็นนายกรัฐมนตรีแห่งแคเมอรูนตั้งแต่ปี ค.ศ. 1975 ถึงปี ค.ศ. 1982 เขาสืบทอดอำนาจประธานาธิบดีต่อจากอามาดู อาอีโจ หลังการลาออกที่ไม่มีใครคาดคิดของอาอีโจในปี ค.ศ. 1982
บียาปฏิรูปทางการเมืองเป็นระบบพรรคการเมืองเดียวในคริสต์ทศวรรษ 1980 ภายใต้แรงกดดัน บียายอมรับระบบหลายพรรคการเมืองในต้นคริสต์ทศวรรษ 1990 เขาได้รับชัยชนะอย่างฉิวเฉียดในการเลือกตั้งประธานาธิบดีปี ค.ศ. 1992 ด้วยคะแนนเสียงร้อยละ 40 และได้รับการเลือกตั้งอีกครั้งอย่างท่วมท้นในปี ค.ศ. 1997, ค.ศ. 2004 และ ค.ศ. 2011 นักการเมืองฝ่ายค้านและรัฐบาลตะวันตกกล่าวหาถึงความผิดปกติและการโกงในการเลือกตั้งเหล่านี้
แอฟริกาคัพออฟเนชันส์ 2017 นัดชิงชนะเลิศ
การแข่งขัน แอฟริกาคัพออฟเนชันส์ 2017 นัดชิงชนะเลิศ เป็นการแข่งขันฟุตบอลที่จะตัดสินหาผู้ชนะของ แอฟริกาคัพออฟเนชันส์ 2017. นัดนี้จะจัดขึ้นที่ Stade de l'Amitié ใน ลีเบรอวีล, ประเทศกาบอง, เมื่อวันที่ 5 กุมภาพันธ์ พ.ศ. 2560 และเป็นการพบกันระหว่าง อียิปต์ และ แคเมอรูน.
แคเมอรูนชนะในนัดนี้ 2–1. ดังนั้น, พวกเขาจะได้เป็นตัวแทนของ ซีเอเอฟ ในการแข่งขัน ฟีฟ่าคอนเฟเดอเรชันส์คัพ 2017 ที่ประเทศรัสเซีย.
อียิปต์และแคเมอรูนได้เคยพบกันมาก่อนในแอฟริกาคัพออฟเนชันส์นัดชิงชนะเลิศมาแล้วถึงสองครั้ง (ทัวร์นาเมนต์ในปี 1986 และ 2008). อียิปต์ได้ชนะทั้งสองครั้งสำหรับนัดชิงชนะเลิศของพวกเขา.กฏ-กติกา
เดอนี ซาซู-อึนแกโซ
เดอนี ซาซู-อึนแกโซ (; เกิด 23 พฤศจิกายน ค.ศ. 1943) เป็นนักการเมืองชาวคองโกและประธานาธิบดีสาธารณรัฐคองโก ตั้งแต่ปี ค.ศ. 1997 ก่อนหน้านี้เขาเคยเป็นประธานาธิบดีระหว่างปี ค.ศ. 1979 ถึงปี ค.ศ. 1992 ระหว่างช่วงแรกของการเป็นประธานาธิบดี เขาเป็นผู้นำพรรคแรงงานคองโกซึ่งเป็นพรรคการเมืองเดียวเป็นเวลา 12 ปี ภายใต้แรงกดดันจากนานาชาติ เขานำการเมืองหลายพรรคมาใช้ในปี ค.ศ. 1990 และถูกปลดจากอำนาจบริหารในปี ค.ศ. 1991 ในการประชุมแห่งชาติและกลายเป็นประมุขแห่งรัฐแบบพิธีการ เขาลงเลือกตั้งในการเลือกตั้งประธานาธิบดีปี ค.ศ. 1992 แต่พ่ายแพ้ได้อันดับที่สาม
ซาซู-อึนแกโซ เป็นผู้นำฝ่ายค้านห้าปีก่อนกลับสู่อำนาจระหว่างสงครามกลางเมืองครั้งที่สอง (ค.ศ. 1997-1999) ซึ่งกองกำลังกบฏขับไล่ประธานาธิบดีปัสกาล ลีซูบา (Pascal Lissouba) หลังจากช่วงเวลาเปลี่ยนผ่าน เขาชนะการเลือกตั้งประธานาธิบดีปี ค.ศ. 2002 ซึ่งมีการเข้าร่วมของฝ่ายค้านเพียงเล็กน้อย เขาได้รับการเลือกตั้งอีกสมัยในการเลือกตั้งประธานาธิบดีปี ค.ศ. 2009 รัฐธรรมนูญใหม่ที่ผ่านโดยประชามติในปี ค.ศ. 2015 ทำให้ซาซู-อึนแกโซอยู่ต่อได้อีกสมัย เขาได้รับการเลือกตั้งอีกสมัยในการเลือกตั้งประธานาธิบดีปี ค.ศ. 2016 ด้วยคะแนนเสียงส่วนใหญ่ในรอบแรก
มหาปรัชญาปารมิตาสูตร
ปัญจวิงศติ สาหัสริกา ปรัชญาปารมิตาสูตร หรือ มหาปรัชญาปารมิตาสูตร เป็นพระสูตรที่สำคัญพระสูตรหนึ่งของพุทธศาสนาฝ่ายมหายาน แปลจากภาษาสันสกฤตเป็นภาษาจีนโดยพระพระเสวียนจั้ง (พระถังซำจั๋ง) ในภาษาจีนว่า ต้าปัวเญ่ ปัวหลัวมี่ตัวจิง (大般若波羅蜜多經) หรือ มั่วเหอ ปัวเญ่ ปัวหลัวมี่ตัวจิง (摩訶般若波羅蜜多經) พระสูตรนี้เป็นการรวบรวมเอาสูตรต่างๆ ที่ว่าด้วยปรัชญา (ปัญญา) และปารมิตา (บารมี) มารวมกันเป็นจำนวน 600 ผูก 390 ปริเฉท พระสัมมาสัมพุทธเจ้าทรงแสดง ณ สถานที่ต่างๆ 16 แห่ง ดังนี้ ปัญจวิงศติ สาหัสริกา ปรัชญาปารมิตาสูตร ถือเป็นพระสูตรที่ใหญ่ที่สุดมีเนื้อหามากที่สุดในหมวดปรัชญาปารมิตา แห่งพระไตรปิฎกฝ่ายมหายาน เนื้อหาของพระสูตรว่าปรัชญาและปารมิตา เมื่อถึงปรัชญาและปารมิตาแล้วจะเข้าใจในหลักศูนยตา อันเป็นหัวใจแห่งมหายาน จึงกล่าวว่า ผู้เข้าใจศูนยตาแล้วมีปัญญาและบารมีเต็มเปี่ยม แต่แม้จะเข้าถึงหลักปรัชญาปารมิตาและศูนยตาแล้วยังไม่นับเป็นมหายานอย่างสมบูรณ์แบบ จนกว่าผู้ที่เข้าใจหลักเหล่านี้จะตั้งปณิธานนำสรรพสัตว์ให้เข้าถึงหลักปรัชญาปารมิตาและศูนยตา ผู้ที่ตั้งปณิธานนี้เรียกว่าโพธิสัตว์ ปัญจวิงศติ สาหัสริกา ปรัชญาปารมิตาสูตรจึงเน้นอธิบายหลักโพธิสัตว์มากเป็นพิเศษ มีการอธิบายจริยาและวิถีปฏิบัติของโพธิสัตว์เอาไว้อย่างชัดเจน โดยเฉพาะปารมิตาทั้ง 6 (บารมี 6) อันได้แก่
โดยเฉพาะปารมิตาทั้ง 6 (บารมี 6) อันได้แก่大般若波羅蜜多經
ศูนย์การแพทย์และโรงพยาบาลมหาวิทยาลัยพะเยา
ศูนย์การแพทย์และโรงพยาบาลมหาวิทยาลัยพะเยา (University of Phayao Medical Center and Hospital) เป็นโรงพยาบาลในสังกัดสถาบันอุดมศึกษา ในเขตภาคเหนือสังกัดมหาวิทยาลัยพะเยา เป็นศูนย์กลางของการศึกษาและค้นคว้าวิจัยทางด้านวิทยาศาสตร์สุขภาพ และเป็นศูนย์กลางการให้บริการทางการแพทย์และการสาธารณสุขประจำภูมิภาคล้านนาตะวันออก
ศูนย์การแพทย์และโรงพยาบาลมหาวิทยาลัยพะเยา เดิมเป็นศูนย์การแพทย์ ในสังกัดคณะแพทยศาสตร์ ต่อมาในปี พ.ศ. 2557 มหาวิทยาลัยพะเยาได้มีโครงการก่อสร้างศูนย์การแพทย์และโรงพยาบาลมหาวิทยาลัยพะเยา บนพื้นที่หน้ามหาวิทยาลัยพะเยา โดยได้รับงบประมาณก่อสร้างจำนวน 1,200 ล้านบาทเดลินิวส์, ศูนย์การแพทย์ มพ.ค่อยๆคืบ27 ตุลาคม 2557 สืบค้นเมื่อ 4 ธันวาคม 2560 และในวันที่ 13 มีนาคม พ.ศ. 2557 เวลา 14.21 น. สมเด็จพระเทพรัตนราชสุดาฯ สยามบรมราชกุมารี ได้ทรงพระกรุณาโปรดเกล้าฯ เสด็จพระราชดำเนินทรงวางศิลาฤกษ์อาคารศูนย์การแพทย์ มหาวิทยาลัยพะเยา ซึ่งสร้างขึ้นเพื่อใช้ในการจัดการเรียนการสอนและการฝึกปฏิบัติงานวิชาชีพของนิสิตหลักสูตรสาขาวิชาทางด้านวิทยาศาสตร์สุขภาพ รวมทั้งเป็นศูนย์บริการด้านสุขภาพและการรักษาพยาบาลบุคลากร นิสิตและประชาชนจังหวัดพะเยา ตลอดจนพื้นที่ใกล้เคียง ครอบคลุมจังหวัดแพร่ น่าน เชียงรายและลำปาง ประกอบด้วย โรงพยาบาลขนาด 200 เตียง, โรงพยาบาลทันตกรรม, อาคารเรียน, อาคารที่พักแพทย์และหอพักนิสิต และแล้วเสร็จในปี 2560
ต่อมาในคราวประชุมสภามหาวิทยาลัยพะเยา ครั้งที่ 3/2558 เมื่อวันที่ 5 เมษายน พ.ศ. 2558 ได้มีการอนุมัติให้ดำเนินการจัดตั้งศูนย์การแพทย์และโรงพยาบาลมหาวิทยาลัยพะเยาขึ้น เป็นส่วนงานอื่นของมหาวิทยาลัยและประกาศลงในราชกิจานุเบกษา เมื่อวันที่ 25 พฤษภาคม พ.ศ. 2558 มีผลบังคับใช้ในวันที่ 1 ตุลาคม พ.ศ. 2558 เป็นต้นไป และในวันที่ 15 มกราคม พ.ศ. 2561 สมเด็จพระเทพรัตนราชสุดาฯ สยามบรมราชกุมารี ได้ทรงพระกรุนาโปรดเกล้าฯ เสด็จพระราชดำเนินทรงเปิดอาคารศูนย์การแพทย์และโรงพยาบาลมหาวิทยาลัยพะเยา
นิรันดร์ ฮานส์สัน
รอล์ฟ นิรันดร์ มีมาก ฮานส์สัน () นักฟุตบอลอาชีพชาวไทยเชื้อสายสวีเดนปัจจุบันเซ็นสัญญากับ การท่าเรือ แห่งศึก ไทยลีก
โลหิตจางที่มีเม็ดเลือดแดงเล็ก
โลหิตจางที่มีเม็ดเลือดแดงเล็ก
เป็นกลุ่มภาวะโลหิตจางที่มีเม็ดเลือดแดงเล็ก (microcyte)
คือ ปริมาตรของเม็ดเลือดแดงโดยเฉลี่ย (MCV) ปกติจะมีค่าอยู่ที่ 80-100 เฟมโตลิตร (fL) แต่ถ้าค่าต่ำกว่า 80 fL ก็จะเรียกว่ามีเม็ดเลือดแดงแล็ก (microcytic) และถ้าค่าสูงกว่า 100 fL ก็จะเรียกว่ามีเม็ดเลือดแดงใหญ่ (macrocytic)
ในภาวะโลหิตจางแบบเม็ดเลือดแดงเล็ก เม็ดเลือดแดง (erythrocyte) ทั่วไปจะมีสีจาง (hypochromic)
ซึ่งจะแสดงโดยค่าความเข้มข้นเฉลี่ยของฮีโมโกลบินในเม็ดเลือดแดง (MCHC)
ซึ่งปกติจะอยู่ที่ 320-360 กรัม/ลิตร หรือ 32-36 กรัม/เดซิลิตร ดังนั้น ปกติแล้ว ภาวะโลหิตจางประเภทนี้จะเรียกว่า ภาวะโลหิตจางที่มีเม็ดเลือดแดงเล็กและสีจาง (microcytic, hypochromic anaemia)
เหตุปกติของภาวะโลหิตจางที่มีเม็ดเลือดแดงเล็กรวมทั้ง
เหตุของภาวะเลือดจางที่มีเม็ดเลือดปกติหรือที่มีเม็ดเลือดโตอื่น ๆ ก็ต้องพิจารณาด้วยเหมือนกัน เพราะว่า การมีเหตุภาวะเลือดจางอย่างน้อยสองอย่าง อาจทำให้เข้าใจผิดได้
มีเหตุภาวะโลหิตจางแบบมีเม็ดเลือดเล็ก 5 อย่างโดยมีรหัสเป็น TAILS
ซึ่งก็คือ ทาลัสซีเมีย (Thalessemia) ภาวะเลือดจางเหตุโรคเรื้อรัง (Anemia of chronic disease) ภาวะขาดธาตุเหล็ก (Iron deficiency) ตะกั่วเป็นพิษ (Lead poisoning) และ congenital sideroblastic anemia
แต่สามประเภทแรกเท่านั้น ที่สามัญโดยมากในโลก
และโดยทฤษฎีแล้ว ทั้งสามอาจแยกแยะโดยสัณฐานของเม็ดเลือดแดง
คือ ภาวะเลือดจางเหตุโรคเรื้อรังไม่มีเม็ดเลือดแดงที่ผิดปกติ, การขาดเหล็กมีเม็ดเลือดแดงหลากขนาด (anisocytosis) มีสีไม่เสมอกัน (anisochromia) มีรูปร่างรี (elliptocytosis), และทาลัสซีเมียอาจมี codocyte (หรือ target cells) คือเลือดที่ดูเหมือนเป้ายิงปืนหรือหมวกเม็กซิกัน (ดูรูป) และอาจเป็นจุดรอบ ๆ (basophilic stippling)
แต่ว่าในการปฏิบัติ เม็ดเลือดแดงหลากขนาดและมีรูปร่างรีบ่อยครั้งก็เห็นในคนไข้ทาลัสซีเมีย และ codocyte ก็เห็นในคนไข้ที่ขาดเหล็ก
และทั้งสามก็อาจจะมีสัณฐานเม็ดเลือดปกติ
การเป็นจุดรอบ ๆ (basophlic stippling) เป็นอาการที่เชื่อถือได้ของทาลัสซีเมีย ที่ไม่มีเมื่อขาดเหล็กหรือเนื่องจากโรคเรื้อรัง
แต่คนไข้ควรจะเป็นคนเชื้อสายที่มีความเสี่ยง และไม่ควรยืนยันการวินิจฉัยโดยไม่มีการตรวจอื่น ๆ เช่น hemoglobin HPLC, H body staining, การตรวจระดับโมเลกุลหรือวิธีที่น่าเชื่อถืออื่น ๆ
เพราะว่า การเป็นจุดรอบ ๆ ก็ยังเกิดได้ในกรณีอื่น ๆ เหมือนกัน
ไฮนทซ์ ฮิตเลอร์
ไฮน์ริช ฮิตเลอร์ (; 14 มีนาคม 1920 – 21 กุมภาพันธ์ 1942) หรือ ไฮนทซ์ ฮิตเลอร์ () เป็นบุตรชายของอาลัวส์ ฮิตเลอร์ จูเนียร์และภรรยาคนที่สองของเขา Hedwig Heidemann และเป็นหลายชายของอดอล์ฟ ฮิตเลอร์ เมื่อสงครามโลกครั้งที่สองได้เริ่มขึ้น เขาได้เข้าร่วมกองทัพเวร์มัคท์และทำหน้าที่การรบในแนวรบด้านตะวันออกจนเขาถูกจับและเสียชีวิตในคุกเมื่อปี 1942
ไฮนทซ์ได้เข้าโรงเรียนการทหารของชนชั้นสูงที่สถาบันการศึกษาเพื่อการเมืองแห่งชาติ(นาโปลา) ใน Ballenstedt/Saxony-Anhalt ด้วยความต้องการที่จะเป็นเจ้าหน้าที่ ไฮนทซ์ได้เข้าร่วมกองทัพเวร์มัคท์โดยเป็นนายสิบวิทยุสื่อสารในกรมทหารปืนใหญ่ที่ 23 พอสดาเมอร์ในปี 1941 และเขาได้มีส่วนร่วมในการรุกรานสหภาพโซเวียตในปฏิบัติการบาร์บารอสซา เมื่อวันที่ 10 มกราคม 1942 ต่อมาเขาได้รับคำสั่งในการเก็บกู้อุปกรณ์วิทยุสื่อสารจากจุดที่ตรวจการณ์ของกองทัพ เขาได้ถูกจับโดยกองกำลังทหารของโซเวียตและถูกทรมานอย่างหนักจนเสียชีวิตที่ค่ายเรือนจำ บูไทร์คา (Butyrka)ในกรุงมอสโก ด้วยวัยเพียงอายุ 21 ปี
พรหมลิขิต
พรหมลิขิต สตูดิโออัลบั้มเต็มชุดที่ 10 ของวง แกรนด์เอ็กซ์ ออกวางแผงเมื่อปลายเดือนตุลาคม พ.ศ. 2525 ภายใต้สังกัดทีเอสอีกรุ๊ป
อัลบั้มชุดนี้ได้วางแผงหลังจากที่อัลบั้ม นิจนิรันดร์ วางแผงเพียง 1 เดือนโดยทางวงได้ต้อนรับสมาชิกใหม่คืออ๊อด ศรายุทธ สุปัญโญ อดีตสมาชิกวง ดิ โอเรียนทัล ฟังค์ ซึ่งเคยมาช่วยเล่นคีย์บอร์ดในเพลง ไกลตา ใกล้ใจ ในสตูดิโออัลบั้มเต็มชุดที่ 4 อัลบั้ม เขิน เมื่อ พ.ศ. 2523 โดยการเข้ามาของเขาได้นำแนวเพลงใหม่คือ ฟิวชั่น แจ๊ซ มาใช้ในการทำอัลบั้มซึ่งอัลบั้มชุดนี้ทางวงแกรนด์เอ็กซ์ยังคงนำเพลงของสุนทราภรณ์จำนวน 8 เพลงมาทำดนตรีและเรียบเรียงเสียงประสานใหม่พร้อมกับบรรจุเพลงใหม่ของทางวงเข้าไปอีก 2 เพลงโดยได้จัดคอนเสิร์ตเปิดอัลบั้มเมื่อวันที่ 26 ตุลาคม พ.ศ. 2525 ที่ ศูนย์เยาวชนไทย-ญี่ปุ่น ดินแดง
เมื่อแรงโปรโมทอัลบั้มพรหมลิขิตเริ่มซาลงทางวงแกรนด์เอ็กซ์จึงได้เข้าสตูดิโอเพื่อทำอัลบั้มชุดใหม่คืออัลบั้ม เพชร สตูดิโออัลบั้มเต็มชุดที่ 12 ที่วางแผงเมื่อเดือนกันยายน พ.ศ. 2526 แต่ระหว่างทำอัลบั้มชุดเพชรทางวงได้วางแผงอัลบั้มบันทึกการแสดงสดวาเลนไทน์ เลเซอร์คอนเสิร์ตเป็นการคั่นเวลาระยะสั้น ๆ ก่อนจะได้ฟังเพลงในอัลบั้มเพชร
โรคจอตาเหตุเบาหวาน
จอตาเสื่อมจากเบาหวาน () หรือเรียก โรคตาเบาหวาน เป็นโรคที่เกิดจากความเสียหายต่อจอตาเนื่องจากโรคเบาหวาน สุดท้ายสามารถนำไปสู่ตาบอดได้
โรคนี้เป็นอาการแสดงทางตาของโรคเบาหวานซึ่งเป็นโรคทั่วกาย เกิดในผู้ป่วยที่มีโรคเบาหวานตั้งแต่ 20 ปีขึ้นไปร้อยละ 80 แม้มีสถิติเหล่านี้ แต่งานวิจัยบ่งชี้ว่าผู้ป่วยใหม่อย่างน้อยร้อยละ 90 สามารถลดได้หากมีการรักษาและเฝ้าสังเกตอย่างเหมาะสมและระวังระไว ยิ่งบุคคลนั้นเป็นเบาหวานนานเท่าใด ยิ่งมีโอกาสเกิดจอตาเสื่อมจากเบาหวานมากขึ้นเท่านั้น เป็นสาเหตุอันดับต้น ๆ ของการตาบอดในผู้อายุระหว่าง 20 ถึง 64 ปี
การเป็นพิษจากดิช็อกซิน
การเป็นพิษจากดิช็อกซิน เกิดจากการรับยาดิช็อกซินปริมาณมากในเวลาอันสั้นหรือมีระดับดิช็อกซินสะสมในร่างกายจากการรักษาเป็นเวลานาน ดิช็อกซินเป็นยารักษาภาวะหัวใจวายและภาวะหัวใจห้องบนสั่นพริ้ว พบในพืชสกุลถุงมือจิ้งจอก ("Digitalis")
การเป็นพิษจากดิช็อกซินแบ่งออกเป็นเฉียบพลันและเรื้อรัง อันตรายของทั้งสองประเภทคือผลกระทบต่อหัวใจ ในรายที่พิษเฉียบพลันจะมีอาการคลื่นไส้ รู้สึกหมุนและอาเจียน ในรายเรื้อรังจะมีอาการล้า ละเหี่ยและมีปัญหาด้านการมองเห็น
อาการทั่วไปของผู้ป่วยคือคลื่นไส้ อาเจียน ท้องร่วง ปวดท้อง ปวดศีรษะ เวียนศีรษะ สับสน เพ้อ การมองเห็นผิดปกติ (มองไม่ชัดหรือมองเห็นเป็นสีเหลือง) ร่วมกับความผิดปกติของหัวใจ เช่น หัวใจเต้นผิดจังหวะ หัวใจห้องล่างเต้นเร็ว เป็นต้น
ในรายที่ต้องสงสัยว่าได้รับพิษจากดิช็อกซิน จะมีการตรวจปริมาณดิช็อกซินและโพแทสเซียมในซีรัมเลือด รวมถึงตรวจครีแอทินิน BUN และคลื่นไฟฟ้าหัวใจ
การรักษาภาวะพิษจากดิช็อกซินหลักคือใช้ยาดิช็อกซินอิมมูนแฟบ ซึ่งเป็นแอนติบอดีที่มีฤทธิ์ต่อต้านดิช็อกซิน ยาดังกล่าวให้ผลอย่างมากในการรักษาภาวะฉุกเฉินจากการได้รับพิษดิช็อกซิน เช่น ภาวะโพแทสเซียมในเลือดสูง การไหลเวียนโลหิตผิดปกติและหัวใจเต้นผิดจังหวะ การประเมินขนาดยาดิช็อกซินอิมมูนแฟบมีสองวิธีคือ ดูจากปริมาณดิช็อกซินที่ได้รับและความเข้มข้นของดิช็อกซินในซีรัมเลือดและน้ำหนักผู้ป่วย
การรักษาอื่น ๆ คือการให้แมกนีเซียม เฟนิโทอินและไลโดเคน ในรายที่การเต้นหัวใจช้าผิดปกติจะใช้อะโทรพีน แคทีโคลามีนและเครื่องกระตุ้นหัวใจ
ทางแยกต่างระดับท่าเรือแหลมฉบัง
ทางแยกต่างระดับท่าเรือแหลมฉบัง (อังกฤษ: Nong kham Interchange)  เป็นทางแยกต่างระดับแห่งหนึ่งในจังหวัดชลบุรี เป็นจุดตัดระหว่างทางหลวงพิเศษหมายเลข 7 กับทางหลวงแผ่นดินหมายเลข 3
รูปแบบของทางแยกต่างระดับ
สะพานข้ามทางหลวงของทางหลวงพิเศษหมายเลข 7 ในแนวชลบุรี-พัทยา และมีทางกลับรถไปยังทางหลวงพิเศษหมายเลข 7 ในแนวพัทยา-กรุงเทพฯ และในแนวพัทยา-กรุงเทพฯ และมีทางเลี้ยวไปยังทางหลวงพิเศษหมายเลข 7 ในแนวพัทยา-กรุงเทพฯ
ถนนระดับดินของทางหลวงพิเศษหมายเลข 7 ในแนวแหลมฉบัง-หนองขาม และมีทางเลี้ยวตรงไปไปยังทางหลวงแผ่นดินหมายเลข 331 ลักษณะทางตรง แล้วไปอำเภอสัตหีบ โดยไม่ต้องเลี้ยวซ้ายอีกต่อไป และในแนวหนองขาม-แหลมฉบัง และมีทางตรงไปยังทางหลวงแผ่นดินหมายเลข 7 ในแนวหนองขาม-แหลมฉบัง แล้วกลับรถเข้าแนวแหลมฉบัง-หนองขาม
ถนนระดับดินผ่านตลอดของถนนทุกสายเมื่อเลี้ยวซ้ายไปเข้าถนนที่อยู่ติดกัน
ถนนระดับดินผ่านตลอดของทางหลวงพิเศษหมายเลข 331 เป็นลักษณะทางตรงไป ไม่สามารถเชื่อมทางชลบุรีได้ จึงขับรถตรงไปประมาณ 1 กิโลเมตรจะมีที่กลับรถ แล้วไปบรรจบทางขนานเข้าทางด่วนได้
อ้างอิง
สงครามโบเออร์ครั้งที่สอง
สงครามโบเออร์ครั้งที่สอง () หรือ สงครามแอฟริกาใต้ () เริ่มขึ้นเมื่อวันที่ 18 ตุลาคม ค.ศ. 1899 และสิ้นสุดลงเมื่อ 31 พฤษภาคม ค.ส. 1902 เป็นการต่อสู้ระหว่างสหราชอาณาจักรกับสองชาติโบเออร์ อันได้แก่ สาธารณรัฐทรานสวาลและเสรีรัฐออเรนจ์ ในสงครามครั้งนี้ อังกฤษได้ใช้กำลังทหารจากอาณานิคมต่างๆของตน อาทิ นิคมแหลม, บริติชซีลอน,บริติชราช, แคนาดา ฯลฯ ในที่สุดชัยชนะก็ตกเป็นของอังกฤษ อังกฤษเข้าปกครองทรานสวาลและเสรีรัฐออเรนจ์
สงครามครั้งนี้ใช้งบประมาณมหาศาล จนทำให้นักการเมืองอังกฤษมากมายคัดค้านสงคราม สงครามครั้งนี้ใช้เงินเป็นจำนวนถึง 211 ล้านปอนด์ (เทียบเท่า 202,000 ล้านปอนด์ในปี 2014)
ไทยแลนด์ยูธลีกรุ่นอายุไม่เกิน 15 ปี
ไทยแลนด์ยูธลีก รุ่นอายุไม่เกิน 15 ปี () เป็นการแข่งขัน ฟุตบอลลีกเยาวชนแห่งชาติ รุ่นอายุไม่เกิน 15 ปี ของประเทศไทย
แบ่งการแข่งขันออกเป็น 8 โซนตามภูมิภาค ได้แก่ โซนภาคเหนือ,โซนภาคตะวันตก,โซนภาคตะวันออกเฉียงเหนือ,โซนภาคตะวันออก,โซนภาคกลาง,โซนกรุงเทพและปริมณฑล,โซนกรุงเทพและตะวันออก และโซนภาคใต้
โดยจะคัดหาทีมเพื่อเข้ารอบแชมป์เปี้ยนชิพ 16 ทีมสุดท้ายตามโควต้าที่ได้กำหนดในแต่ละโซน เพื่อเข้าไปชิงแชมป์ประเทศไทยตารางคะแนน
ตารางคะแนน
ตารางคะแนน
ตารางคะแนน
ตารางคะแนน
ตารางคะแนน
ตารางคะแนน
ตารางคะแนน
เล่าต้าย
เล่าต้าย ( , ? — ค.ศ. 192) มีชื่อรองว่า กงซัน () ตัวละครในวรรณกรรมเรื่อง สามก๊ก เกิดที่เมืองเป็งหงวนเป็นเจ้าเมือง เอียนจิ๋ว () และเป็นพี่ชายของ เล่าอิ้ว เคยเข้าร่วมกองทัพพันธมิตรของ อ้วนเสี้ยว ในการปราบ ตั๋งโต๊ะ เมื่อ ค.ศ. 190
เล่าต้ายถูกฆ่าตายเมื่อ ค.ศ. 192 ระหว่างที่อดีตแม่ทัพของ โจรโพกผ้าเหลือง ยกทัพจากเมือง เซียงจิ๋ว () มาเพื่อชิงเมืองเอียนจิ๋ว
เจลลีร็อกเกต
เจลลีร็อกเกต () วงดนตรีดรีมป๊อบและอิเล็กทรอนิกส์ร็อคสัญชาติไทย เป็นวงดนตรีอิสระ แต่งเพลงและทำดนตรีเองทุกขั้นตอน สมาชิก 3 คน เป็นผู้หญิงทั้งหมด ประกอบด้วย ปั้น - นลพรรณ อัมพุช นักร้องนำ, ภัค - ณภัค นิธิพัสกร ทำหน้าที่แต่งเพลงกับเล่นคีย์บอร์ด และ โม - ชุติกาญจน์ อิสสระเสรี มือกีต้าร์ แต่งเพลง และ Mixing Engineer ของวง
จุดเริ่มต้นของวงเกิดขึ้นในปี พ.ศ. 2556 ด้วยการนำเพลงสากลที่มีชื่อว่า "Empire State of Mind" ของ Alicia Keys มาขับร้องในแบบฉบับของตัวเอง คำว่า Jelly Rocket มีที่มาจากการที่สมาชิกในวงชอบทานไอศกรีม เริ่มมีผลงานครั้งแรกในปี พ.ศ. 2557 จากเพลง "How Long" เป็นเพลงที่แต่งโดยภัค พูดถึงการคิดถึงใครสักคนและไม่ได้พบกันเป็นเวลานาน โดยแต่งเนื้อร้องเป็นภาษาอังกฤษทั้งหมด เพราะเห็นว่าการเขียนเพลงเป็นภาษาไทยค่อนข้างยากในเรื่องของวรรณยุกต์และสระ เพลงนี้ถูกนำมาเป็นเพลงประกอบโฆษณาที่ชื่อว่า "Lalin" ต่อมาได้ปล่อยเพลงที่มีเนื้อร้องเป็นภาษาไทย ชื่อเพลง "ลืม" จากนั้นได้ปล่อยเพลงออกมาเรื่อยๆ เช่น "อิ่มใจ," "เจ้าเหมียว, Under the Mistletoe" เป็นเพลงประกอบโฆษณาของขวัญ The Gift
ต่อมาได้เข้าร่วมโครงการของ "Converse Rubber Tracks Bangkok" เป็นโครงการที่เปิดโอกาสให้นักดนตรีหน้าใหม่จากทั่วโลกได้ทำงานกับมืออาชีพทางดนตรี โดยทางวง Jelly Rocket ได้อัดเสียงร้องในเพลง "Stay" กับค่าย Smallroom เป็นอีกหนึ่งเพลงที่มีเนื้อร้องเป็นภาษาอังกฤษ ต่อมาในปี พ.ศ. 2558 ช่วงปลายเดือนมกราคม เพลง "ลืม" ถูกนำมาถ่ายทอดในรูปแบบมิวสิกวิดีโอ พูดถึงความรักที่ไม่สมหวัง และในปี พ.ศ. 2559 ช่วงปลายเดือนกันยายน เพลง "Stay" ถูกนำมาเรียบเรียงดนตรีใหม่และถ่ายทอดในรูปแบบมิวสิกวิดีโอ พูดถึงเวลาที่ใกล้จะหมดแล้ว แต่ยังอยากให้เขาอยู่กับเราต่อ ช่วงปลายเดือนพฤศจิกายนปีเดียวกัน เพลง "This is Real" ถูกนำมาถ่ายทอดในรูปแบบมิวสิกวิดีโอ เป็นเพลงที่มีเนื้อร้องเป็นภาษาอังกฤษเกี่ยวกับความรักของหนุ่มสาวที่ไม่มีทางเป็นไปได้ แต่ก็ปล่อยให้ความรักเกิดขึ้นโดยไม่สนใจสิ่งรอบกาย จากนั้นทางวงได้มีการเปิดจองอัลบั้มรวมเพลงภาษาอังกฤษขึ้นมาอีกด้วย
วันที่ 14 มกราคม พ.ศ. 2560 ได้มีการจัดคอนเสิร์ตของตัวเองเป็นครั้งแรกโดยใช้ชื่อว่า "Lucid Dream Concert" ที่ Live RCA กรุงเทพมหานคร โดยการร่วมมือกับ Malama Collective พร้อมกับการจำหน่ายอัลบั้มเต็มเป็นครั้งแรก โดยใช้ชื่ออัลบั้มว่า "Lucid Dream" ช่วงกลางเดือนกุมภาพันธ์ได้ปล่อยเพลง "เก็บไว้" ซึ่งพูดถึงภาพเรื่องราวเก่าๆ เป็นความโหดร้ายที่ไม่อาจลืมเธอ ทำได้เพียงเก็บซ่อนความรู้สึกเอาไว้ไม่กล้าบอกใคร โดยเป็นการถ่ายทอดในรูปแบบมิวสิกวิดีโอ ซึ่งส่วนใหญ่เป็นภาพบรรยากาศและความทรงจำจากสถานที่ต่างๆ ตอนที่วง Jelly Rocket ไปแสดงคอนเสิร์ตที่ประเทศญี่ปุ่นสังกัด อิสระสถานที่: Live RCA, กรุงเทพมหานคร
พระครูปัญญาพัฒนาภรณ์ (ปัญญา ปุญฺญจโย)
พระครูปัญญาพัฒนาภรณ์ (หลวงพ่อปัญญา ปุญฺญจโย) มีนามเดิมว่า ปัญญา นามสกุล อุทยานิก เกิดเมื่อวันที่ 29 เมษายน พ.ศ. 2480 ปีฉลู เป็นบุตรของ นายลมัย กับ นางบุญชวน เกิดที่บ้าน หมู่ที่ 2 ตำบางพระ อำเภอศรีราชา จังหวัดชลบุรี
อุปสมบท วันที่ 1 กรกฎาคม พ.ศ. 2500 ปีระกา ณ วัดอรัญญฺกาวาส (วัดป่า) อำเภอเมือง จังหวัดชลบุรี โดยมีพระอุปัชฌาย์ พระวรพรตปัญญาจารย์ (หลวงปู่เฮี้ยง ปุณฺณจฺฉนฺโท) ตำบลบ้านสวน อำเภอเมือง จังหวัดชลบุรี
โดยมีรายละเอียดดังนี้
โอฟิตเซรืย
โอฟิตเซรืย () เป็นภาพยนตร์แนวสงครามและนาฏกรรมของสหภาพโซเวียต ที่เล่าวิวัฒนาการของกองทัพโซเวียต กำกับการแสดงโดย Vladimir Rogovy ภาพยนตร์นี่เป็นภาพยนตร์ที่มีคนดูมากที่สุดเรื่องหนึ่งในสหภาพโซเวียตโดยมีคนดูมากถึง 53.4 ล้านคน
ภาพยนตร์นี้เล่าเรื่องราวเกี่ยวกับ Alexey Trofimov และ Ivan Varavva เพื่อนในกองทัพแดง ซึ่งพวกเขาได้ผจญภัยทั่วสหภาพโซเวียตในช่วงทศวรรษที่ 1920 นอกจากนี้ยังได้ไปร่วมต่อสู้ในสงครามกลางเมืองสเปนและในช่วงมหาสงครามของผู้รักชาติ ในตอนปานปลายของชีวิตทั้งสองได้พบกันอีกครั้งในฐานะนายพล
เกออร์กี ยูมาตอฟ
เกออร์กี อะเลคซันโดรวิช ยูมาตอฟ () เป็นนักแสดงชาวรัสเซีย เขาแสดงภาพยนตร์มากกว่า 72 เรื่อง ในช่วงปีค.ศ. 1946 ถึงค.ศ. 1994
วาซีลี ลาโนวอย
วาซีลี เซมิโอโนวิช ลาโนวอย () เป็นนักแสดงภาพยนตร์และโรงละครชาวรัสเซีย โดยผลงานที่ลาโนวอยประสบความสำเร็จในช่วงทศวรรษที่ 1970 คือภาพยนตร์เล่าวิวัฒนาการของกองทัพโซเวียต เรื่อง "โอฟิตเซรืย" นอกจากนี้เขายังเล่นบท นายพล ชุทซ์ชทัฟเฟิล Karl Wolff ในละครโทรทัศน์แนวสายลับเรือง"เซมนัดซัตมกโนเวนีย์เวสนืย" (1973)
ในปี 2014 เขาแสดงท่าที่สนับสนุน วลาดีมีร์ ปูติน ในการผนวกไครเมียจากยูเครนในช่วงวิกฤตการณ์ไครเมีย
ตันกุ๋ย
ตันกุ๋ย () ตัวละครในวรรณกรรมเรื่อง สามก๊ก มีชื่อรองว่า Hanyu เป็นขุนนางที่รับใช้ ลิโป้ ในช่วงปลาย ราชวงศ์ฮั่นตะวันออก ซึ่ง โจโฉ ได้ติดต่อให้ตันกุ๋ยและ ตันเต๋ง ผู้เป็นบุตรชายเป็นไส้ศึกคอยรายงานความเคลื่อนไหวภายในกองทัพของลิโป้และในเมือง ชีจิ๋ว จนกระทั่งสบโอกาสโจโฉจึงสามารถตีเมืองชีจิ๋วแตกและสามารถจับลิโป้ได้สำเร็จ
เอ็มเพ 40
มาซชีนพิสทูเลอ 40 (Maschinenpistole 40) เป็นปืนกลมือลำกล้องสำหรับขนาด 9×19มม. กระสุนปืนพาราเบลลั่ม.ได้รับการพัฒนาในนาซีเยอรมนีและถูกใช้อย่างกว้างขวางโดยฝ่ายอักษะในช่วงสงครามโลกครั้งที่สอง.
ถูกออกแบบในปี 1938 โดยไฮน์ริช ฟอลเมอร์ (Heinrich Vollmer) ด้วยแรงบันดาลใจมาจากต้นแบบของปืนมาซชีนพิสทูเลอ 38,มันถูกใช้งานอย่างหนักโดยทหารราบ,พลทหารโดดร่ม,หมวดทหารและผู้นำหมู่ทหารในแนวรบตะวันตกและตะวันออก.ด้วยคุณสมบัติและความทันสมัยขั้นสูงของมันทำให้เป็นที่ชื่นชอบในหมู่ทหารและเป็นที่นิยมในประเทศจากทั่วทุกมุมโลกหลังสงคราม.มันมักก็ไม่สมควรที่จะเรียกว่า "ชไมเซอร์"โดยฝ่ายสัมพันธมิตร,แม้ว่า Hugo Schmeisser จะไม่มีส่วนร่วมในในการออกแบบอาวุธและผลิต.จากปี 1940-1945 มันถูกผลิตประมาณ 1.1 ล้านกระบอกโดย Erma Werke.
ระหว่างสงครามโลกครั้งที่สอง, การสู้รบต่อต้านนาซีและทหารสัมพันธมิตรบางคนได้ยึดปืนเอ็นเพ 40 มาเปลี่ยนเป็นปืนของตนเอง
ปืนเอ็นเพ 40 ถูกใช้งานมาเป็นเวลาหลายทศวรรษที่ผ่านมาหลังสงครามโลกครั้งที่สองโดยหลายประเทศทั่วโลกในความขัดแย้งทางอาวุธ เอ็นเพ 40 จะพบได้จากการใช้งานของพวกกองโจร เช่น เวียดกง หรือการรบแบบกองโจรของแอฟริกา
เตียวโป้ (เจ้าเมืองตองกุ๋น)
เตียวโป้ ( , ? — ค.ศ. 190) ตัวละครที่มีตัวตนจริงในประวัติศาสตร์ ยุคสามก๊ก เป็นเจ้าเมืองตองกุ๋น เป็นหลานของ เกียวก๊กโล จึงมีศักดิ์เป็นญาติกับสองสาวงามแห่ง กังตั๋ง คือ ไต้เกี้ยว และ เสียวเกี้ยว
เตียวโป้ได้เข้าร่วมเป็นพันธมิตรกับ อ้วนเสี้ยว และเจ้าเมืองอื่น ๆ อีก 16 เมืองใน ศึกปราบตั๋งโต๊ะ เมื่อ ค.ศ. 190 แต่เพราะขาดความสามัคคีทำให้กองทัพพันธมิตรต้องสลายตัวไป
เตียวโป้เสียชีวิตเมื่อ ค.ศ. 191 ระหว่างทำสงครามกับ เล่าต้าย
ยุทธการที่ซงหยง
ยุทธการที่ซงหยง () สงครามที่เกิดขึ้นใน ค.ศ. 191 ช่วงปลายสมัย ราชวงศ์ฮั่นตะวันออก เป็นความขัดแย้งระหว่าง เล่าเปียว และ ซุนเกี๋ยน
สืบเนื่องจากภายหลังที่กองทัพพันธมิตรปราบตั๋งโต๊ะสลายตัวไปเหล่าขุนศึกได้ตั้งตนเป็นอิสระและซุนเกี๋ยนได้ครอบครองตราแผ่นดินและหนีลงใต้ไปยังที่มั่นเล่าเปียวซึ่งสนับสนุน อ้วนเสี้ยว และได้รับคำสั่งจากอ้วนเสี้ยวให้โจมตีซุนเกี๋ยนส่วนทางด้านอ้วนสุดซึ่งมีอาณาเขตติดกับเล่าเปียวไม่พอใจจึงได้ส่งซุนเกี๋ยนไปโจมตีเล่าเปียวได้หลายหัวเมืองจนกระทั่งกำลังจะถึงเมือง ซงหยง (ปัจจุบันคือเสียนหยาง , มณฑลเหอเป่ย) เมืองหลวงของเล่าเปียวกองทัพของซุนเกี๋ยนกลับถูกกองทัพของเล่าเปียวที่นำโดย หองจอ ลอบโจมตีทำให้ซุนเกี๋ยนถูกลอบยิงด้วยเกาฑัณฑ์จนเสียชีวิตที่ซอกเขาฮีสันและกองทัพของซุนเกี๋ยนได้แตกพ่ายล่าถอยไปเมื่อ ค.ศ. 192
ยุทธการที่ฮ่องกง
ยุทธการที่ฮ่องกง(08-25 ธันวาคม 1941)ยังเป็นที่รู้จักคือ การป้องกันฮ่องกงและการยึดครองฮ่องกงเป็นหนึ่งในครั้งแรกของสงครามมหาสมุทรแปซิฟิกในสงครามโลกครั้งที่สอง.เช้าในวันเดียวกันกับการโจมตีเพิร์ลฮาร์เบอร์,กองทัพของจักรวรรดิญี่ปุ่นได้เข้าโจมตีคราวน์โคโลนีของบริเตนของเกาะฮ่องกง.การโจมตีในการละเมิดกฎหมายต่างประเทศ เช่น ญี่ปุ่นไม่ได้ประกาศสงครามกับจักรวรรดิอังกฤษ.การโจมตีของฝ่ายญี่ปุ่นนั้นก็ต้องพบการต่อต้านจากทหารในฮ่องกงประกอบไปด้วยกองกำลังท้องถิ่นอย่างทหารอังกฤษ,แคนาดาและอินเดีย.ภายในสัปดาห์ กองกำลังฝ่ายป้องกันได้ถูกทอดทิ้งจากแผ่นดินใหญ่และน้อยกว่าสองสัปดาห์ต่อมา,กองกำลังฝ่ายการป้องกันบนเกราะนั้นไม่สามารถป้องกันได้,อาณานิคมจึงได้ยอมจำนนและถูกยึดครองในที่สุด
FLAC
FLAC (อ่านว่า ""แฟลค"") เป็นรูปแบบการบันทึกเสียงชนิดหนึ่ง ย่อมาจาก Free Lossless Audio Codec โดยมีไว้เพื่อการบีบอัดข้อมูลแบบไม่สูญเสียของไฟล์เสียงดิจิตอล โดยเป็นไฟล์เสียงเปิดฟรี ไฟล์เสียงดิจิตอลที่ถูกบีบอัดโดยขั้นตอนวิธีของไฟล์ FLAC จะสามารถประหยัดพื้นที่ขึ้น 50-60% ของไฟล์ต้นฉบับ
ไฟล์ FLAC สามารถแท็กข้อมูลอภิพันธุ์ (Metadata) และปกอัลบั้มได้
โจซุน
โจซุน () , ? — ค.ศ. 210) บุคคลใน ยุคสามก๊ก มีชื่อรองว่า ซิเหอ เป็นแม่ทัพทหารม้าแห่งวุยก๊กเป็นน้องชายคนเล็กของ โจหยิน จึงมีศักดิ์เป็นลูกพี่ลูกน้องกับ โจโฉ ผู้นำแห่งวุยก๊ก
โจซุนถึงแก่กรรมเมื่อ ค.ศ. 210 หรือ 10 ปีก่อนที่โจโฉจะถึงแก่อสัญกรรมหลังจากนั้นเมื่อ โจผี ขึ้นเป็นปฐมจักรพรรดิแห่งราชวงศ์วุยใน ค.ศ. 220 ก็ได้สถาปนาย้อนหลังให้กับโจซุนขึ้นเป็น เว่ยอ๋อง
การรุกของฝ่ายสัมพันธมิตรจากปารีสถึงแม่น้ำไรน์
การรุกจากปารีสถึงแม่น้ำไรน์ของฝ่ายสัมพันธมิตร เป็นยุทธวีธีหนึ่งในแนวรบตะวันตกของสงครามโลกครั้งที่สอง
ช่วงนั้นอยู่ในช่วงท้ายของการรบในนอร์มังดีหรือปฏิบัติการโอเวอร์ลอร์ด (25 สิงหาคม 1944),เยอรมันได้รวบรวมกองกำลังในการรุกโต้ตอบในช่วงฤดูหนาวผ่านป่าอาร์แดน (เป็นที่รู้จักกันโดยทั่วไปคือ ยุทธการตอกลิ่ม) และปฏิบัติการ Nordwind (ใน Alsace และ Lorraine).ถึงสัมพันธมิตรได้เตรียมความพร้อมที่จะข้ามแม่น้ำไรน์ในช่วงต้นเดือน ปี 1945.ประมาณตรงคร่าวๆด้วยเจ้าหน้าที่ทางการทหาร หน่วยปฏิบัติการยุโรปของกองทัพสหรัฐอเมริกา (ETOUSA) ของการทัพไรน์และอาร์แดน-Alsace
นินเท็นโด เน็ตเวิร์ก
นินเท็นโด เน็ตเวิร์ก () เป็นเครือข่ายเกมออนไลน์ของนินเท็นโด ออนไลน์สำหรับเครื่องเล่นเกม นินเท็นโด 3ดีเอส และ วียู เปิดตัวเมื่อวันที่ 26 มกราคม ค.ศ. 2012
เสน่ห์นางครวญ
เสน่ห์นางครวญ เป็นละครโทรทัศน์ไทย แนวพีเรียด-ดราม่า จากบทประพันธ์ของ หงส์หยก ผลิตโดย บริษัท อาร์เอส จำกัด (มหาชน) เขียนบทโทรทัศน์โดย วรรณา แต่งพสุเลิศ กำกับการแสดงโดย นำแสดงโดย ภูธเนศ หงษ์มานพ, เวฬุรีย์ ดิษยบุตร, ปริศนา กัมพูสิริ และนักแสดงชั้นนำอีกมากมาย ต่อจากละครเรื่อง พ่อปลาไหล
โจฮู
โจฮู () , ? — ค.ศ. 278) เจ้าชายแห่ง ราชวงศ์วุย พระโอรสใน พระเจ้าเว่ยอู่ หรือ โจโฉ กับพระสนมฮวนและเป็นพระบิดาของ พระเจ้าโจฮวน จักรพรรดิองค์ที่ 5 และองค์สุดท้ายแห่งราชวงศ์วุย
โรงเรียนอนุบาลแสงมิตร
โรงเรียนอนุบาลแสงมิตร เป็นโรงเรียนระดับปฐมวัย อยู่ในเขตพื้นที่การศึกษาจังหวัดเพชรบุรี เขต 1 สังกัด สช.
น้ำปูนใส
น้ำปูนใส เป็นชื่อสามัญของสารละลายเจือจางของแคลเซียมไฮดรอกไซด์ (Ca(OH)) น้ำปูนใสบริสุทธิ์จะใสไม่มีสี มีกลิ่นดินเล็กน้อยและมีรสขมแบบด่าง ชื่อภาษาอังกฤษคือ limewater ซึ่งมาจากไลม์ อนินทรีย์วัตถุของแคลเซียมที่มีคาร์บอเนต ออกไซด์และไฮดรอกไซด์เป็นหลัก และไม่เกี่ยวข้องกับ lime ที่หมายถึงมะนาว
น้ำปูนใสเตรียมได้จากการผสมแคลเซียมไฮดรอกไซด์กับน้ำบริสุทธิ์แล้วกรองส่วนแคลเซียมไฮดรอกไซด์ที่ไม่ละลายออก หากมีปริมาณแคลเซียมไฮดรอกไซด์ในน้ำปูนใสมากเกินจะทำให้มีสีขาวเหมือนนม เรียกว่า milk of lime ซึ่งเป็นสารละลายอิ่มตัวของน้ำปูนใส มีค่า pH 12.3 เป็นเบสในธรรมชาติ
การผ่านก๊าซคาร์บอนไดออกไซด์ในน้ำปูนใสทำให้ได้สารละลายสีเหมือนนม ซึ่งเกิดจากอนุภาคสารแขวนลอยที่ไม่ละลายของแคลเซียมคาร์บอเนต:
หากมีก๊าซคาร์บอนไดออกไซด์มากเกิน จะเกิดปฏิกิริยาตามสมการ:
สีขาวเหมือนนมจะหายไปเพราะแคลเซียมไบคาร์บอเนตละลายน้ำ
ในทางอุตสาหกรรม มีการใช้น้ำปูนใสในการขจัดก๊าซของเสียที่มีซัลเฟอร์ไดออกไซด์ เรียกว่าซัลเฟชัน (sulfation) โดยซัลเฟอร์ไดออกไซด์จะถูกดักจับและกลายเป็นหยดน้ำ ตามสมการ:
นอกจากนี้ น้ำปูนใสใช้ในการลดความกระด้างของน้ำและใช้เป็นตัวทำให้เป็นกลางในการบำบัดน้ำเสีย ในทางศิลปะใช้เป็นตัวทำละลายสีและยังใช้ในการประกอบอาหารหลายชนิด
ฤดูพายุเฮอร์ริเคนแอตแลนติก พ.ศ. 2560
ฤดูพายุเฮอร์ริเคนแอตแลนติก พ.ศ. 2560 คือช่วงของฤดูกาลในอดีต ที่มีการก่อตัวของพายุหมุนเขตร้อน ฤดูกาลอย่างเป็นทางการจะเริ่มนับในวันที่ 1 มิถุนายน และไปสิ้นสุดในวันที่ 30 พฤศจิกายน วันเหล่านี้ตามขอบระยะเวลาของแต่ละช่วงฤดูถือเป็นช่วงเวลาที่มีพายุก่อตัวมากที่สุดในแอ่งแอตแลนติก อย่างไรก็ตามการก่อตัวของพายุหมุนเขตร้อนสามารถก่อตัวได้ทุกเวลา
รายชื่อต่อไปนี้จะใช้สำหรับพายุที่ก่อตัวในมหาสมุทรแอตแลนติกเหนือในปี พ.ศ. 2560 หากมีชื่อที่ถูกปลด จะมีการประกาศโดยองค์การอุตุนิยมวิทยาโลกในฤดูใบไม้ผลิ พ.ศ. 2561 และชื่อที่ไม่ได้ถูกปลดจากรายการนี้จะถูกนำกลับมาใช้อีกครั้งในปี พ.ศ. 2566 โดยรายการที่ใช้ในปีนี้เป็นรายการเดียวกับที่ใช้ในฤดูกาล พ.ศ. 2554 โดยในฤดูนี้มีชื่อที่เปลี่ยนแปลงคือ ไอรีน ซึ่งถูกปลดและแทนที่ด้วย เออร์มา
ตารางนี้แสดงพายุทั้งหมดที่ก่อตัวในปี พ.ศ. 2560 ซึ่งรวมระยะเวลาการก่อตัว, ชื่อ, สถานที่ขึ้นฝั่ง–แสดงชื่อสถานที่เป็นตัวหนา– , ความเสียหาย และจำนวนผู้เสียชีวิตทั้งหมด ส่วนการเสียชีวิตในวงเล็บคือการเสียชีวิตเพิ่มเติมและทางอ้อม (เช่นการเสียชีวิตจากอุบัติเหตุบนถนน) แต่ที่เกี่ยวข้องกับพายุโดยตรงยังคงที่ ความเสียหายและการเสียชีวิตรวมถึงขณะที่พายุกลายเป็นเอ็กซ์ตราทรอปิคอล, คลื่น ความเสียหายทั้งหมดนับเป็นดอร์ล่าสหรัฐ ค่าเงินปี ค.ศ. 2016
เวกัสโปร
เวกัสโปร () เป็นซอฟต์แวร์ตัดต่อวิดีโอ เดิมวางจำหน่ายโดย Sonic Foundry และโซนี่ ปัจจุบันวางจำหน่ายโดย Magix Software GmbH.
เดิมเวกัสโปรเป็นเพียงซอฟต์แวร์ตัดต่อเสียง และได้พัฒนาเป็นโปรแกรมตัดต่อวิดีโอในเวอร์ชัน 2.0 และสามารถใช้บนคอมพิวเตอร์ที่ใช้ระบบปฏิบัติการวินโดวส์ 7 วินโดวส์ 8 และวินโดวส์ 10 และสามารถทำงานได้ในคอมพิวเตอร์ที่ใช้สถาปัตยกรรมแบบ 64 บิตเท่านั้น
นั่งติดผี The Shock on TV
นั่งติดผี The Shock on TV เป็นรายการที่นำเสนอในเรื่องราวของสิ่งเหนือธรรมชาติ ผี วิญญาณ และเรื่องราวชีวิตก่อนและหลังความตาย ผลิตรายการโดย บริษัท เดอะ วัน เอ็นเตอร์ไพรส์ จำกัด
โดยแรกเริ่มนั้นออกอากาศทุกวันอังคาร เวลา 22.00 - 23.00 น. ทางสถานีโทรทัศน์ช่องวัน เริ่มเทปแรกวันที่ 17 มกราคม – 20 มิถุนายน พ.ศ. 2560
ผู้เชี่ยวชาญ เรื่องผี
ผู้เชี่ยวชาญ การเล่าเรื่องผีไทย
ผู้เชี่ยวชาญ การเล่าเรื่องผีเทศ
ผู้เชี่ยวชาญ การเล่าเรื่องผีทั่วไป
รูปแบบรายการจะแบ่งออกเป็น 4 ช่วง ซึ่งแต่ละช่วงก็จะมีความน่าสะพรึงกลัวที่แตกต่างกันออกไป ดังนี้
ช่วงรายการที่จะนำเรื่องเล่าจากการละเล่น หรือ ความเชื่อจากพิธีกรรมต่างๆที่มีเรื่องราวเหนือธรรมชาติที่น่ากลัวและไม่สามารถหาคำอธิบายได้ หรือมาจากประสบการณ์จากคนใกล้ตัวหรือญาติๆของทีมงานเดอะช็อค
ช่วงรายการที่จะนำเสนอละครที่มาจากภาพจำลองเหตุการณ์สยองขวัญที่เชื่อมโยงมาจากเรื่องเล่าหรือเหตุการณ์ต่างๆ ในเรื่องราวนั้นๆ
ช่วงรายการที่จะเชิญแขกรับเชิญจากทางบ้านหรือ ดารา, นักแสดง, นักร้อง ในวงการบันเทิงมาร่วมพูดคุยประสบการณ์เรื่องสยองขวัญ
ช่วงรายการที่จะนำเสนอเกร็ดความรู้ต่างๆ เรื่องไสยศาสตร์ เรื่องผีประเภทต่างๆ รวมไปถึงการตอบคำถามทุกข้อสงสัยจากทางบ้านผ่านทางเฟซบุ๊กของรายการ
ดับเบิลยูดับเบิลยูอี ไลฟ์ฟรอมเมดิสันสแควร์การ์เดน
ดับเบิลยูดับเบิลยูอี ไลฟ์ฟรอมเมดิสันสแควร์การ์เดน () เป็นรายการพิเศษของมวยปล้ำอาชีพ ดับเบิลยูดับเบิลยูอี ที่จัดขึ้นในวันที่ 3 ตุลาคม ค.ศ. 2015 และออกอากาศทางช่อง WWE Network
การใช้ยาเกินขนาด
การใช้ยาเกินขนาด () คือการให้ยาหรือสารอื่นเข้าสู่ร่างกายในปริมาณที่มากกว่าที่กำหนดไว้หรือมากกว่าปริมาณที่ใช้โดยทั่วไป การใช้ยาเกินขนาดอาจทำให้เกิดการเป็นพิษจากยาได้ ผลเหล่านี้อาจมีตั้งแต่ไม่มีอาการ มีอาการเล็กน้อย ไปจนถึงมีอาการมากหรือเสียชีวิตได้
กลุ่มอาการพานายิโอโทโพลอส
กลุ่มอาการพานายิโอโทโพลอส () เป็นกลุ่มโรคลมชักแบบไม่มีสาเหตุที่พบได้บ่อยในเด็กโรคหนึ่ง ผู้ป่วยมักไม่มีอาการระบบอื่น แต่มีเฉพาะอาการชักหรือชักต่อเนื่องของระบบประสาทอัตโนมัติ มีลักษณะเฉพาะคือผู้ป่วยจะมีอาการชัก ส่วนใหญ่จะชักต่อเนื่องเป็นเวลานาน มีอาการของระบบประสาทอัตโนมัติเด่น และมีผลตรวจคลื่นสมอง (EEG) พบว่ามี shifting foci หรือ multiple foci และมักมี occipital predominance
สุสานโจโฉ
สุสานหลวงของโจโฉ () สุสานที่ฝังศพของ โจโฉ ขุนศึกผู้มีชื่อเสียงช่วงปลายยุค ราชวงศ์ฮั่นตะวันออก และเป็นผู้ก่อตั้ง วุยก๊ก แห่ง ยุคสามก๊ก
สุสานหลวงแห่งนี้ได้ถูกค้นพบโดยบังเอิญโดยช่างทำอิฐคนหนึ่งใน มณฑลเหอหนาน เมื่อวันที่ 27 ธันวาคม ค.ศ. 2009 และในเวลาต่อมาเจ้าหน้าที่ของทางมณฑลเหอหนานได้เข้ามาทำการขุดค้นและทำการตกแต่งสุสาน
ยุทธการที่แห้ฝือ
ศึกปราบลิโป้ หรือ ยุทธการที่แห้ฝือ () สงครามครั้งสำคัญในช่วงปลายสมัย ราชวงศ์ฮั่นตะวันออก อันเป็นความขัดแย้งระหว่าง โจโฉ กับ เล่าปี่ ที่จับมือกันและ ลิโป้
ใน ค.ศ. 194 โจโฉยกทัพมาโจมตี ชีจิ๋ว ซึ่งมี โตเกี๋ยม เป็นเจ้าเมืองเนื่องจากความเข้าใจผิดคิดว่าโตเกี๋ยมเป็นผู้บงการในการส่งคนไปลอบสังหาร โจโก๋ พ่อของโจโฉทำให้ ตันก๋ง ซึ่งรับใช้ลิโป้ได้แอบติดต่อ เตียวเมา ซึ่งรับใช้โตเกี๋ยมให้แปรพักตร์และมาเข้ากับลิโป้เพื่อร่วมโจมตีแคว้นกุนจิ๋วของโจโฉทำให้โจโฉต้องยกทัพกลับจากนั้นไม่นานโตเกี๋ยมก็ถึงแก่กรรมแต่ก่อนสิ้นใจโตเกี๋ยมได้ยกแคว้นชีจิ๋วและตำแหน่งเจ้าเมืองให้กับเล่าปี่
ค.ศ. 195 โจโฉสามารถปกป้องแคว้นกุนจิ๋วและเอาชนะลิโป้ได้ทำให้ลิโป้ต้องหนีไปทางตะวันออกไปพึ่งเล่าปี่เจ้าเมืองชีจิ๋ว ในปีต่อมาคือ ค.ศ. 196 โจโฉได้พบ จักรพรรดิฮั่นเซี่ยนตี้ หรือ พระเจ้าเหี้ยนเต้ ในซากเมือง ลั่วหยาง หรือ ลกเอี๋ยง โจโฉจึงตัดสินพาองค์จักรพรรดิไปยังเมือง ฮูโต๋ ทำให้ราชสำนักและเมืองหลวงได้ย้ายมาอยู่ที่เมืองแห่งนี้
ขณะเดียวกันลิโป้อาศัยความได้เปรียบในช่วงที่เล่าปี่กำลังขัดแย้งอยู่กับ อ้วนสุด เข้ายึดเมืองเสียพ่ายทำให้เล่าปี่ต้องล่าถอยไปยังเมืองเสี่ยวเพ่ยที่อยู่ใกล้เคียงแต่ลิโป้ก็ยังตามมาโจมตีเมืองเสี่ยวเพ่ยทำให้เล่าปี่จำใจต้องขอความช่วยเหลือจากโจโฉ
เอสทีจี 44
เอสทีจี 44 (STG 44-ตัวย่อมาจาก Sturmgewehr 44,"ปืนเล็กยาวจู่โจม 44") เป็นปืนเล็กยาวแบบเลือกโหมดการยิงขนาดของเยอรมันถูกพัฒนาในระหว่างสงครามโลกครั้งที่สอง.มันยังได้เป็นที่รู้จักภายใต้คำนิยามว่า MP 43 และ MP 44 (Maschinenpistole 43, Maschinenpistole 44 ตามลำดับ).
เอสทีจี 44 ได้ประสบความสำเร็จครั้งแรกและผลิตกันอย่างแพร่หลายในการออกแบบเพื่อตลับกระสุนสั้นใหม่,ซึ่งสมารถควบคุมการยิงแบบอัตโนมัติจากอาวุธขนาดกะทัดรัดกว่าปืนเล็กยาวต่อสู้,ควบคู่ไปกับการยอมรับว่าเป็นปืนเล็กยาวที่มีวัตถุประสงค์มากที่สุดในการยิงจากสถานการณ์การรบได้ไม่เกินร้อยเมตร.
ด้วยบัญชีทั้งหมด,เอสทีจี 44 ได้ปฏิบัติตามบทบาทของตัวเองได้อย่างมีประสิทธิภาพ.โดยเฉพาะอย่างยิงในแนวรบด้านตะวันออก,ได้มีการเสนอให้มีจำนวนเป็นมากขึ้นจากการยิง เมื่อเทียบกับปืนเล็กยาวทหารแบบมาตราฐาน.แต่อย่างไรก็ตาม,ด้วยสายเกินไปที่จะมีผลกระทบอย่างมีนัยสำคัญจากต่อผลของสงคราม.ด้วยผลระยะยาวของมันคือผลกระทบที่สำคัญของการพัฒนาปืนเล็กทหารราบที่ทันสมัย
เสือชีตาห์เอเชีย
เสือชีตาห์เอเชีย (; ) เสือชีตาห์ชนิดย่อยชนิดหนึ่ง ที่ยังคงสืบทอดเผ่าพันธุ์มาจนถึงปัจจุบัน โดยมีลักษณะทั่วไปเหมือนกับเสือชีตาห์ที่พบในทวีปแอฟริกา แต่ว่ามีส่วนหัวที่เล็กกว่า ขาสั้น มีขนหนา และมีกระดูกคอที่แข็งแรงกว่า กระจายพันธุ์ในทวีปเอเชียหลายภูมิภาคทั้งอินเดีย, รัสเซีย, ตะวันออกกลาง เช่น อิหร่าน เป็นต้น เชื่อว่าแยกออกจากชนิดที่พบในทวีปแอฟริกาเมื่อกว่า 32,000 ถึง 67,000 ปีมาแล้ว
เสือชีตาห์เอเชียเป็นสัตว์ที่มีความสามารถในการเอาตัวรอดสูงและเดินทางรอนแรมได้ไกลกว่าเสือชีตาห์ที่พบในทวีปแอฟริกา โดยในอดีต มีการเลี้ยงเสือชีตาห์เอเชียไว้ในราชสำนักหรือบ้านของชนชั้นสูงเพื่อใช้ในการล่าสัตว์ เช่น แอนทิโลปชนิดต่าง ๆ ในอินเดียและอิหร่าน แต่ปัจจุบันเป็นสัตว์ที่อยู่ในภาวะสุ่มเสี่ยงใกล้สูญพันธุ์อย่างยิ่ง โดยคาดว่ามีจำนวนประชากรในธรรมชาติราว 60–100 ตัวเท่านั้น โดยปัจุบันหลงเหลืออยู่เฉพาะในอิหร่านเท่านั้น
เสือชีตาห์เอเชียเป็นสัตว์สัญลักษณ์ในชุดแข่งขันของฟุตบอลทีมชาติอิหร่านสำหรับการแข่งขันฟุตบอลโลก 2014 ที่บราซิล และเอเชียนคัพ 2015
เทอราเรีย
เทอราเรีย () เป็นเกมแซนด์บอกซ์ 2D จาก Re-Logic โดยเริ่มแรกได้วางขายสำหรับไมโครซอฟท์ วินโดวส์ ในวันที่ 17 พฤษภาคม 2554 และหลังจากนั้นก็ได้ทำการลงใน เอกซ์บอกซ์ 360, เพลย์สเตชัน 3, เพลย์สเตชัน วิต้า, ไอโอเอส และแอนดรอยด์ ในปี 2556 ต่อด้วยวินโดวส์โฟน, เพลย์สเตชัน 4 และเอกซ์บอกซ์วัน ในปี 2557 OS X, ลินุกซ์ และนินเทนโด 3DS ในปี 2558 และ วียูในปี 2559
เป็นเกมเกี่ยวกับการสำรวจ สร้างสิ่งต่างๆ ในโลกรูปแบบ 2D
มะเฟืองช้าง
มะเฟืองช้าง () เป็นพืชในวงศ์เงาะ (Sapindaceae) กระจายพันธุ์ในอินเดีย อินโดจีนถึงปาปัวเซีย ลักษณะเป็นไม้ต้นผลัดใบ สูง 15-23 เมตร เรือนยอดเป็นพุ่มมนค่อนข้างกลม โคนต้นเป็นพูพอน ใบเป็นใบประกอบขนนกชั้นเดียวปลายคู่ เรียงเวียนสลับ ใบย่อยเรียงตรงข้าม 2 คู่ ใบรูปไข่ กว้าง 3-11 เซนติเมตร ยาว 5-28 เซนติเมตร ปลายใบแหลม โคนใบสอบ ผิวใบด้านบนเกลี้ยง ด้านล่างมีขนสั้น ๆ ขอบใบเรียงหรือเป็นคลื่นเล็กน้อย ดอกสีขาว ขาวอมเขียวหรือครีมถึงชมพู มีกลิ่นคล้ายดอกพิกุล ออกเป็นช่อแบบกระจะตามกิ่ง กลีบเลี้ยง 5 กลีบ แบ่งเป็น 2 ชั้น ชั้นนอก 2 กลีบ ชั้นใน 3 กลีบ รูปรีถึงรูปไข่หรือไข่กลับ กลีบดอกมี 4 กลีบ รูปรีขอบขนานถึงรูปไข่ โคนดอกมีขน ผลทรงกลมแบบเมล็ดเดียว สีเหลืองถึงเทา เมล็ดสีน้ำตาล
ชาวพื้นเมืองใช้ใบและลำต้นในการรักษาอาการไอ เนื้อไม้ใช้ทำของใช้
นาปูตีวะเบียร์ลิน
นาปูตีวะเบียร์ลิน () เป็นภาพยนตร์แนวชีวิตและสงครามของสหภาพโซเวียต มีเนื้อหาเกี่ยวกับยุทธการที่เบอร์ลิน กำกับการแสดงโดยมีฮาอิล เยียร์ชอฟ ออกฉายในวันที่ 14 กรกฎาคม ค.ศ. 1969
สตีฟ แบนนอน
สตีเฟน เควิน "สตีฟ" แบนนอน (, เกิด 27 พฤศจิกายน 2496) เป็นนักกิจกรรมการเมืองและนักธุรกิจชาวอเมริกัน ปัจจุบันเป็นผู้ช่วยประธานาธิบดีและหัวหน้านักยุทธศาสตร์ในรัฐบาลดอนัลด์ ทรัมป์ ในความสามารถนี้ ตั้งแต่วันที่ 28 มกราคม 2560 เขาเป็นผู้เข้าร่วมประชุมสม่ำเสมอซึ่งคณะกรรมการหลักของสภาความมั่นคงแห่งชาติ
ก่อนดำรงตำแหน่งในทำเนียบขาว แบนนอนเป็นประธานบริหารของการรณรงค์ประธานาธิบดีปี 2559 ของทรัมป์
ก่อนหน้าอาชีพการเมืองของเขา แบนนอนเป็นประธานบริหารของแบรบาร์ตนิวส์ เว็บไซต์ข่าว ความเห็นและบทวิจารณ์ขวาจัด ซึ่งแบนนอนอธิบายในปี 2559 ว่าเป็น "เวทีสำหรับแอลท์ไรต์" แบนนอนลาหยุดจากแบรบาร์ตเพื่อมาทำงานให้การรณรงค์ หลังการเลือกตั้ง เขาประกาศว่าจะลาออกจากแบรบาร์ต
สโมสรฟุตบอลซุปเปอร์ พาวเวอร์ สมุทรปราการ ในฤดูกาล 2560
การแข่งขันฟุตบอลของสโมสรฟุตบอลซุปเปอร์ พาวเวอร์ สมุทรปราการ ประจำปี พ.ศ. 2560 เป็นฤดูกาลที่ 2 ใน ไทยลีก นับตั้งแต่ พ.ศ. 2559
ตลาดซื้อขายนักเตะฟุตบอลไทยช่วงแรกเปิดเมื่อวันที่ 14 ธันวาคม 2559 ถึง 28 มกราคม 2560
ตลาดซื่อขายนักเตะฟุตบอลไทยช่วงที่สองจะเปิดในวันที่ 3 มิถุนายน ถึง 30 มิถุนายน 2560
สโมสรฟุตบอลนครราชสีมา ห้วยแถลง ยูไนเต็ด
สโมสรฟุตบอลนครราชสีมา ห้วยแถลง ยูไนเต็ด เป็นสโมสรฟุตบอลอาชีพในประเทศไทย ตั้งอยู่ที่ตำบลห้วยแถลง อำเภอห้วยแถลง จังหวัดนครราชสีมา ปัจจุบันแข่งขันอยู่ในระดับไทยลีก 4
โดยสโมสรส่งทีมเข้าร่วมการแข่งขันเป็นครั้งแรกในรายการไทยลีก อเมเจอร์ ทัวร์นาเมนต์ ฤดูกาล 2559 (โซนภาคตะวันออกเฉียงเหนือ) ต่อมาได้เข้ามาแข่งขันในระดับอาชีพเป็นครั้งแรกในฤดูกาล 2560 จากการซื้อสิทธิ์ในการลงแข่งขันจากสโมสรฟุตบอลพัทยา ซิตี้
สงครามโอกาเดน
สงครามโอกาเดน เป็นที่ที่รู้จักกันคือ สงครามเอธิโอ-โซมาเลีย เป็นการรุกรานทหารของโซมาเลียระหว่างเดือนกรกฎาคม ปี 1977 และมีนาคม ปี 1978 บนพื้นที่ความขัดแย้งเอธิโอเปียคือโอกาเดน เริ่มต้นด้วยสาธารณรัฐประชาธิปไตยโซมาเลียทำการรุกรานเอธิโอเปีย. สหภาพโซเวียตไม่เห็นด้วยในการรุกรานและหยุดการสนับสนุนแก่โซมาเลียแต่กลับไปสนับสนุนเอธิโอเปียแทน.ในขณะเดียวกันสหรัฐอเมริกาได้ทำในสิ่งที่ตรงข้ามคือหยุดการสนับสนุนแก่เอธิโอเปียและสนับสนุนโซมาเลียแทน. สงครามได้สิ้นสุดลงเมื่อตัวแทนอเมริกันได้หยุดยิง.เอธิโอเปียได้รักษาจากความพ่ายแพ้และสูญเสียดินแดนอย่างถาวร เนื่องจากการขนส่งทางอากาศขนานใหญ่ของหน่วยทหารสนับสนุน (7 พันล้านดอลลาร์),การมาถึงของทหารคิวบา 16,000 นาย,ที่ปรึกษาจากโซเวียต 1,500 นาย และทหาร 2 กองพันนจากเยเมน,มายังพื้นที่ขนส่งทางอากาศเพื่อเสริม Addis Ababa.อย่างไรก็ตาม,พื้นที่ส่วนใหญ่ของโอกาเดนยังคงอยู่ในมือของโซมาเลียจนถึงปี 1980
ยุทธการที่เอ๊งหยง
ยุทธการที่เอ๊งหยง () สงครามที่เกิดขึ้นในช่วงปลายสมัย ราชวงศ์ฮั่นตะวันออก อันเป็นส่วนหนึ่งของ ศึกปราบตั๋งโต๊ะ
ภายหลังจาก ศึกด่านเฮาโลก๋วน ตั๋งโต๊ะได้รับคำแนะนำจาก ลิยู () ผู้เป็นกุนซือและลูกเขยของตั๋งโต๊ะให้รีบย้ายเมืองหลวงจากลั่วหยางไปยังเตียงฮัน อดีตเมืองหลวงของ ราชวงศ์ฮั่นตะวันตก ตั๋งโต๊ะจึงให้ทหารปล้นเมืองและพระราชสุสานของอดีตจักรพรรดิพร้อมกับเผาเมืองลั่วหยางจนวอดวายแต่ก่อนจะย้ายเมืองหลวงลิยูได้แนะนำตั๋งโต๊ะให้ระวังโจโฉให้ดีเพราะเกรงว่าโจโฉจะโจมตีท้ายทัพจึงได้สั่งให้ ซีเอ๋ง ขุนศึกคนหนึ่งของตั๋งโต๊ะไปดักซุ่มอยู่ที่ช่องเขาเอ๊งหยงซึ่งสถานที่เดียวกันนี้เมื่อ 205 ปีก่อนคริสตกาล ได้เคยใช้เป็นสมรภูมิรบระหว่าง เซี่ยงอวี่ ฌ้อป้าอ๋องและ หลิวปัง ฮันต๋งอ๋อง
ทางด้านโจโฉได้ขอกำลังทหารม้าอาชาจาก ซุนเกี๋ยน จำนวน 3,000 นายไปรวมกับกองกำลังของโจโฉที่มีอยู่ประมาณ 4,000 นายเพื่อโจมตีกองทัพตั๋งโต๊ะจนเดินทางมาถึงช่องเขาเอ๊งหยงก็ถูกทัพของซีเอ๋งโจมตีจนแตกพ่ายยับเยินโดยที่ อ้วนเสี้ยว ไม่ได้ส่งทัพหนุนมาช่วยทำให้โจโฉถูกเกาฑัณฑ์ยิงเข้าที่ไหล่ได้รับบาดเจ็บโชคดีที่ โจหอง น้องชายของโจโฉเข้ามาช่วยจนหนีรอดไปได้
ไอ้หนุ่มพันมือ ตอน 2
ไอ้หนุ่มพันมือ ตอน 2 () เป็นภาพยนตร์แอคชั่นสัญชาติฮ่องกงที่ออกฉายในปี ค.ศ.1978 กำกับภาพยนตร์โดย หลอ เหว่ย นำแสดงโดย เฉินหลง ซึ่งภาพยนตร์เรื่องนี้เป็นภาคต่อของ "ไอ้หนุ่มพันมือ" ซึ่งต่อมา ทางค่ายหนังของไทยได้นำมาฉายใหม่อีกครั้งในชื่อ "ไอ้มังกรลุย"
ในเรื่องนี้ เฉินหลงรับบทเป็นลูกศิษย์วัดเส้าหลินที่เป็นตัวตลกและถูกดูถูกจากเพื่อนร่วมสำนักอยู่เสมอ แต่แล้วโชคชะตาทำให้เขากลายเป็นยอดฝีมือ เมื่อเขาได้พบตำราสุดยอดเคล็ดวิชาที่หายไปจากยุทธภพมานานกว่า 100 ปีโดยบังเอิญ และได้ฝึกวิชาจากผี 5 ตนที่เป็นผู้พิทักษ์ตำรานี้
พระยาศรีสุนทรโวหาร (ผัน สาลักษณ)
มหาเสวกตรี พระยาศรีสุนทรโวหาร (24 มิถุนายน พ.ศ. 2424 - 6 สิงหาคม พ.ศ. 2466) นามเดิม ผัน สาลักษณ เจ้ากรมพระอาลักษณ์ องคมนตรี
มหาเสวกตรี พระยาศรีสุนทรโวหาร (ผัน สาลักษณ) เป็นบุตรของมหาเสวกโท พระยาศรีภูริปรีชา (กมล สาลักษณ) สมุหพระอาลักษณ์ในรัชสมัยพระบาทสมเด็จพระจุลจอมเกล้าเจ้าอยู่หัวและพระบาทสมเด็จพระมงกุฎเกล้าเจ้าอยู่หัว กับคุณหญิง (พึ่ง) ศรีภูริปรีชา และยังเป็นหลานของพระยาศรีสุนทรโวหาร (ฟัก สาลักษณ) เจ้ากรมพระอาลักษณ์ในรัชสมัยพระบาทสมเด็จพระจอมเกล้าเจ้าอยู่หัว กับคุณหญิงอิ่ม โดยท่านเจ้าคุณเกิดเมื่อวันพุธที่ 24 มิถุนายน พ.ศ. 2424 ปีมะเส็ง ที่เคหาสน์ของพระคชภักดี (ท้วม คชนันท์) ผู้เป็นตา ตำบลถนนเฟื่องนคร จังหวัดพระนคร
พระยาศรีสุนทรโวหารได้เข้ารับการศึกษาตามลำดับ ดังนี้
นอกจากหน้าที่ราชการในฐานะเจ้ากรมพระอาลักษณ์ ที่ต้องคิดนาม และร่างประกาศสถาปนาตั้งกรม ตั้งพระองค์เจ้า และตั้งเจ้าพระยา จนเป็นที่พอพระราชหฤทัยในส่วนพระองค์แล้ว มหาเสวกตรี พระยาศรีสุนทรโวหาร (ผัน สาลักษณ) ยังได้สนองพระเดชพระคุณในการประพันธ์ฉันท์ กาพย์ และกลอน กับคิดนามสกุลให้แก่ข้าราชการ นามหม่อมเจ้าและบุตรข้าราชการอีกเป็นอันมาก จนได้รับพระมหากรุณาธิคุณนับให้อยู่ในพวกเพื่อนกวีด้วยผู้หนึ่ง
ดังนั้นแล้ว จึงเป็นการสมควรอย่างยิ่ง ที่จะยกย่องพระยาศรีสุนทรโวหารผู้นี้ให้เป็นนักประพันธ์คนสำคัญท่านหนึ่งของประเทศไทย ดังจะเห็นได้จากผลงานต่างๆ อันประกอบไปด้วย
มหาเสวกตรี พระยาศรีสุนทรโวหาร (ผัน สาลักษณ) ได้ตั้งเคหสถานยังที่พระราชทาน ณ ถนนเพชรบุรี จังหวัดพระนคร และสมรสกับคุณหญิงวงศ์ มีบุตรธิดาจำนวนทั้งสิ้น 4 คน แต่เหลือเพียงบุตรชายใหญ่เพียงคนเดียว คือ ขุนปฏิภาณพิจิตร (กมลวงศ์ สาลักษณ) ต.จ. รับราชการสืบตระกูลอยู่ในกระทรวงมุรธาธร
นอกจากนั้น ยังได้สมรสกับนางแย้มอนุภรรยา มีบุตรธิดารวมจำนวน 4 คน อันได้แก่ 
มหาเสวกตรี พระยาศรีสุนทรโวหาร (ผัน สาลักษณ) ถึงแก่อนิจกรรมในเช้าวันที่ 6 สิงหาคม พ.ศ. 2466 ณ บ้านพักถนนเพชรบุรี สิริรวมอายุได้ 43 ปี
รหัสเที่ยวบิน
รหัสเที่ยวบิน (อังกฤษ: flight number) ประกอบไปด้วยรหัสของสายการบินและเลขเที่ยวบิน เพื่อที่จะแสดงถึงเที่ยวบินนั้นโดยเฉพาะ รหัสเที่ยวบินไม่ควรที่จะเกี่ยวข้องกับ รหัสประจำเครื่องบินใช้เป็นสัญญาณเรียกขานในการบิน ในรหัสเที่ยวบินหนึ่งอาจบินหลายเที่ยวบินในหนึ่งวัน และรหัสเที่ยวบินหนึ่งอาจใช้กับเครื่องบินหลายลำ
ในการตั้งรหัสเที่ยวบินมีใช้หลายรูปแบบ ในบางสายการบิน เส้นทางที่เดินทางไปทิศตะวันออกและทิศเหนือตั้งรหัสเที่ยวบินเป็นเลขคู่ และเส้นทางไปทิศตะวันตกและทิศใต้ตั้งรหัสเที่ยวบินเป็นเลขคี่ ในขณะที่บางสายการบินใช้เลขคี่สำหรับเส้นทางที่ออกจากศูนย์กลางการบิน และเลขคู่ถัดไปสำหรับเส้นทางที่บินกลับในเส้นทางเดียวกัน ในเส้นทางที่มีการบินหลายเที่ยวบินต่อวัน เลขเที่ยวบินจะเพิ่มขึ้นเฉพาะในวันเดียวกัน เช่น เที่ยวบินจากจุด ก ไป จุด ข ใช้รหัสเที่ยวบิน 101 เส้นทางจาก จุด ข ไป จุด ก จะใช้รหัสเที่ยวบิน 102 เที่ยวบินไป-กลับ ถัดไปที่บินในเส้นทางเดียวกัน จะใช้รหัสเที่ยวบิน 103 และ 104
รหัสเที่ยวบินที่น้อยกว่า 3 หลัก ส่วนใหญ่จะเป็นเที่ยวบินระยะไกลหรือเที่ยวบินพิเศษ เที่ยวบินที่ 1 โดยมากจะเป็น "เรือธง" ของการให้บริการ เช่น บริติชแอร์เวย์ เที่ยวบินที่ BA 1 เป็นเที่ยวบิน ที่ออกในตอนเช้า ในเส้นทาง ลอนดอน (ท่าอากาศยานลอนดอนซิตี)-แชนนอน (ท่าอากาศยานแชนนอน)-นครนิวยอร์ก (ท่าอากาศยานนานาชาติจอห์น เอฟ. เคนเนดี) แอร์นิวซีแลนด์ เที่ยวบินที่ NZ 1 เป็นเที่ยวบินที่ให้บริการจาก ลอนดอน (ท่าอากาศยานลอนดอนฮีทโธรว์) สู่ ออกแลนด์ (ท่าอากาศยานนานาชาติออกแลนด์) ผ่าน ลอสแอนเจลิส (ท่าอากาศยานนานาชาติลอสแอนเจลิส) ควอนตัส เที่ยวบินที่ QF 1 เรียกว่า Kangaroo Route บินจาก ซิดนีย์ (ท่าอากาศยานนานาชาติคิงส์ฟอร์ดสมิธ) ผ่าน ดูไบ (ท่าอากาศยานนานาชาติดูไบ) สู่ ลอนดอน (ท่าอากาศยานลอนดอนฮีทโธรว์) อเมริกันแอร์ไลน์ เที่ยวบินที่ AA 1 บินทุกวันจาก นครนิวยอร์ก (ท่าอากาศยานนานาชาติจอห์น เอฟ. เคนเนดี) สู่ ลอสแอนเจลิส (ท่าอากาศยานนานาชาติลอสแอนเจลิส) และ แอล อัล อิสราเอลแอร์ไลน์ เที่ยวบินที่ LY 1 บินทุกวันจาก เทลอาวีฟ (ท่าอากาศยานนานาชาติเบนกูเรียน ) สู่ นครนิวยอร์ก (ท่าอากาศยานนานาชาติจอห์น เอฟ. เคนเนดี) รหัสเที่ยวบินสี่หลัก ในช่วง 3000 ถึง 5999 โดยมากจะเป็นเที่ยวบินพันธมิตรในระดับภูมิภาค และ รหัสเที่ยวบินที่มากกว่า 6000 ปกติจะเป็นเที่ยวบินที่มีข้อตกลงการบินโดยใช้รหัสเที่ยวบินร่วมกัน รวมถึงในรถไฟความเร็วสูงด้วย
เช่นเดียวกันเที่ยวบินที่ใช้รหัสเที่ยวบินมากกว่า 9000 มักจะเป็นเที่ยวบินที่บินโดยไม่มีผู้โดยสาร เที่ยวบินที่อยู่ระหว่างการนำไปซ่อมบำรุง เที่ยวบินที่เดินทางจากสนามบินหนึ่งไปอีกสนามบินหนึ่งเพื่อเริ่มต้นเที่ยวบินเชิงพาณิชย์ต่อไป เที่ยวบินที่รหัสเที่ยวบินขึ้นต้นด้วย 8 มักเป็นเที่ยวบินเหมาลำ แต่โดยมากจะขึ้นอยู่กับสายการบิน
รหัสเที่ยวบินจะมีการเปลี่ยนเมื่อเกิดอุบัติที่เหตุที่ร้ายแรง เช่น เหตุการณ์ชนของ การบินไทย เที่ยวบินที่ 311 การบินไทยเปลี่ยนรหัสเที่ยวบินในเส้นทางเดียวกันเป็น 319 เช่นเดียวกับ อเมริกันแอร์ไลน์ เที่ยวบินที่ 77 ซึ่งบินจากท่าอากาศยานนานาชาติวอชิงตัน ดัลเลส ที่ วอชิงตัน ดี.ซี. สู่ ท่าอากาศยานนานาชาติลอสแอนเจลิส เปลี่ยนรหัสเที่ยวบินเป็น 149 หลังเหตุการณ์วินาศกรรม 11 กันยายน พ.ศ. 2544 เที่ยวบินล่าสุดที่มีการเปลี่ยนรหัสเที่ยวบินคือ อียิปต์แอร์ เที่ยวบินที่ 804 โดยเปลี่ยนรหัสเที่ยวบินเป็น 802